url: =Chin State sung namdangte Nainganyee kalsuandan etkikna :: ZOMI DAILY\nposted on 9 October 2020 at 9:21 pm Lomkholna: Khupkhanthang, News, Politics, Zomi\nHih anuai aa thu te nasim khit uh ciangin, kua or kuate Nainganyee siam or Nainganyee Tamaa (နိုင်ငံရေးသမား) na ci uh hiam? Kawlgam in Suahtakna ih ngahciang in, ei leh ei ki-uk theih nadingin, Nainganyee Party phuan in, Nainganyee kimawl or seplo hong phamawh ta hi.\n1951 kum kitelna ah, MP a tamzaw te in, Chin Congress Party (CCP) pan hi a, eimi te ih hih leh Khamtung Suahtak Vaihawm Pawl (KSVP) pan ii hi hi. Hih telcing MP te sung pan-in, 1952-56 sung Chin Affairs Minister ding, U Nu party AFPFL pan kua mah omlo ahih man’ in, U Shein Htang pia ziau hi.\n1956 kitel ciangin, U Zahre Lian in Chin Minister ngah in, U Lun Pum (AFPFL) in Chin Affairs Council Chairman leh U Htun Aung in Chin Affairs Parliamentary Secretary sem hi. U Nu in a maa party AFPFL ahi U Lun Pum Union Minister pia lai hi.\n1958 kum in, Anti Fascist and People Freedom League (AFPFL) phelnih inkitam aa, U Nu leh Thakin Tin maakaihna “Clean AFPFL” leh U Ba Swe leh U Kyaw Nyein maakaihna “Stable AFPFL” a hihi. U Nu government pen kimuanglo na (No-confidence) lai ki tin hi. 1958 kum Sept 26 ni-in, U Nu in Kawlgam ki-ukna General Ne Win tung ap hi.\nGam kem/cing kumpi ki-ukna, Caretaker Government ki ci in General Ne Win in Prime Minister leh Defense Minister Sem khawm hi. Kawlgam in British te Parliamentary system of Government zui a hih man’ in, Prime Minister a kikhek ciang in, Minister dang teng zong a khawlphot uh kul hi. Chin Minister zong a khawlphot hong kul hi.\nChin Congress Party pan U Ral Hmung in Stable AFPFL lam pawlpih aa, U Shein Thang leh U Htat Hlaing te in zong na pawlpih uhhi. Chin Congress Party in Clean AFPFL lam pawl pih hi. General Ne Win in a Cabinet Member ding a tel khit hangin, Chin Affairs Council in, a Chin Minister dinguh telzo nailo hi. Banghang hiam cih leh Chin MP te Stable AFPFL leh Clean AFPFL ah sagih; sagih (7/7) tuak in kikhaikim uhhi.\nU Thang Lian (Lumbang, CCP) Chin Minister lam-et natawh, Stable AFPFL lam kihei/ beel aa, Chin Affairs Minister in kitel pah hi. CCP Chin Party neu khat pan Kawlgambup Party gol Stable AFPFL a belh hang aa, Chin Affairs Minister a’ ngahpah a hihi. Party gol tawh pan khop ding a thupi na hi. Hih pen Namdangte Nainganye kalsuandan etna hi.\nGen. Ne Win in kha 6 khit ciang resigned ahih manin Chin Minister U Thang Lian zong atawp hong kul zel hi. A hizongin Gen. Ne Win in gamsung dai nailo ahih man in, kum khat sung gam ki-ukna alet lai ding ngen aa Parliament in pia hi. Chin Affairs Council in zong Chin Minister tel kik ding hong hi leuleu a, Stable AFPFL lam atai sa U Ral Hmung (Haka) in, Clean AFPFL lam taikik leuleu aa, U Ral Hmung leh U Thang Lian Chin Minister sem ding hong kidem in, U Thang Lian in vote 5, U Ral Hmung in vote 8 tawh Chin Minister sem hi. U Thang Lian Chin Parliamentary Secretary kipia hi. Caretaker Government in 1960 kitel ciang dong gam hong kem hi.\n1959 kum ciangin, U Ral Hmung in, ama thuneihna luangkheng in zangh pah aa, sum leh paai bei ding, midangte thukim, thukimlo cihte ngiahsun vet lo in, Falam District Head quarter Haka ah tuah sawm pah giap hi. Tua baan ah, Thlantlang gam ah kialpi tung hi ci in, North West Commander pa Col. Lun Tin Thlangtlang ah vanleng tawh antaang a khiat nadingin order pia hi. Chin Minister khat thu neihna, septheihna aanaa aval in zangh pah ziahziah hi.\nHih thu teng azak ciangin, Gen. Ne Win in U Ral Hmung kiangah, ama thuneihna luangkheng aa, a zatna te a’dawh kik nadingin order pia hi. U Ral Hmung in, ke’n order issue khin zo ing, ka dokkik kei ding hi ci hi. Tua ciangin Gen. Ne Win hehin, U Ral Hmung Chin Minister pan in thakhatthu in khawlsak pah hi. U Ral Hmung order issue sa tengzong thakhat in cancel pah lek hi. U Ral Hmung in, Chin Minister kha 10 dektak (Ni 300 cinglodeuh) bek sem man’ hi. Mi nam dangte maakai te’n, a minam aading leh akhua leh atui aading in, aamaa zaa leh ngal suplawh ngam pah lel uhhi. Ei maakai te e leh?\n1960 kum February kha Kawlgambup kitelpi kuan ciang in, U Nu in Kawl-ngian zang in, kitelna kazawh leh Buddha biakna Kawlgam biakna (State Religion) ka suaksak ding hi ci-in khaam hi. Tua hangin U Nu party ahi Clean AFPRL party in Kawlgam bup ah zozihziah hi. 1960 kum April kha ciangin U Nu in Prime Minister hong sem kik hi. Hih zong Kawlgam bup ai-awh in mi namdang te Nainganyee sep dan lahna hi.\n1960 Kum Chin Special Division kitelna-ah U Za Hre Lian in Clean AFPFL lam kihei aa, Chin Affairs Minister hong ngah pah hi. Capt. Mang Tung Nung in, CNO party nusia ngeilo aa, Chin Affairs Minister ngah ngeilo pah hi.\n1962 kum General Ne Win in, coup detat bawl in, Revolutionary Council phuan hi. 1962 kum pan 1974 kikal kum 12 sung mipi meekhia in gam makai ding kitelna om ngiatlo hi. 1974 kum pan 1988 kum ciang kum 14 sung, mono party Burma Socialist Program Party lamlah natawh, gam uk ding ပြည်သူ့ကောင်စီ (Peoples’ Council) mee khiat kitelna ki nei kik hi.\n1990 kum ciangin, Multi Party kitelna hong om kik aa, a hihhang Galkap kumpi in, a gualzo NLD te power ap nuamlo hi.\n2010 kum kitel ciang in, Tedim leh Tonzang Myonee pan in, USDP ih bawh-huan aa, MP 8 ih ngah hi. Pu Hau Khen Kham in, Chin State Government Parliament Chairman, Pu Nang Za Mung leh Pu Cin Lian Pau in Chin State Minister ii ngah pah hi. Tonzang in Minister 2 tak a ngah ahihi. Hampha diak.\n2015 kum kitel ciangin, Tedim leh Tonzang Myone in, ZCD ih buak-huan aa, MP mun 6 ih ngah hi. A hih hangin, Kawlgambup a gualzo NLD party in, ZCD leh NLD allied a hih man in, Pu Pau Lun Min Thang Minister hong piak saksam hi. Pu Thawng Khaw Mang Tonzang NLD pan MP telcing ahih hang in, Degree ngahlo a hih man’ in, Minister ngah zo lo hi. (Degree thupi na) USDP pan Pu Suan Do Cin LL.B, Chief Minister Salai Lian Luai sang zalian zaw, Senior zaw a hih hang NLD in Minister pialo veve hi. (Party thupina) Mekuang a’ luiloh hang in, Pu Mang Hen Dal Tedim ai-awh in, NLD pan in Minister hong pia hi. (Gualzo party te thuneihna) A thudiklo (Unfair) hang in danzui (Legal) a hi ciang in phuntheih omlo hi. (ABBA te la sunga bang in, “The winners take it all, the loser standing small” hilel hi.)\n2015 kum in, Chin State Myone dangte in a meeteng uh NLD ah na khia uh a, Vice President 2 ngah ban ah, a khuapi teng uh ah sun leh zan in mei tang zihziah hi. Tedim leh Tonzang ah Solar, ei hanciamna tawh ih bawl mini Hydro power, lalcin (Lantern) khuaimeivak peuh tawh ih kinamtak hi.\n2020 kum kitel ciangin mipi in, ih meeteng (Vote) kua ih pia tam? NLD in Alliance deih nawnlo. Zogam hamphat naang’, khanto naang’, Zomi te khut sung ah om hi. Khupkhan Thang Taithul\nNoman, Oklahoma U.S.A October 5, 2020.\nPrevious: ZIUSA: Khuado Thupuak – 2020\nNext: USA, Nashville pan Pa Khai Khai (Lenteng beh) in hongnusia


timestamp: atn

url: =Gudang video bokep [ PhimSe.Net ] Scandal clip sex nhan vien ngan hang Shinhan Bank China terbaik Indonesia\nNonton bokep bokep [ PhimSe.Net ] Scandal clip sex nhan vien ngan hang Shinhan Bank China terbaru - Download video bokep, Gudang video bokep [ PhimSe.Net ] Scandal clip sex nhan vien ngan hang Shinhan Bank China di Pornokiti.com. Film bokep [ PhimSe.Net ] Scandal clip sex nhan vien ngan hang Shinhan Bank China panjang 41 min terakhir diperbarui 2019/2/4 gratis - Download vidio porno, Nonton bokep bokep [ PhimSe.Net ] Scandal clip sex nhan vien ngan hang Shinhan Bank China panjang 41 min terakhir diperbarui 2019/2/4 di Pornokiti.com\nFilm bokep [ PhimSe.Net ] Scandal clip sex nhan vien ngan hang Shinhan Bank China oleh aktor Aktor Amatir pertunjukan terbaru - Bokep free, Nonton bokep [ PhimSe.Net ] Scandal clip sex nhan vien ngan hang Shinhan Bank China oleh aktor Aktor Amatir pertunjukan di Pornokiti.com.\nscandal, bank, leak, phimsenet, phimse, shinhan\n국제X혼 이래서 다들 국제국제 하는구나 ㅋㅋ X자천국가버리네 ㅋㅋ\nKorean Sex Teen - 길거리 전단지 붙이는 여자 차안에서 몰래 찍은놈 - Korean BJ 빨 야플티비 한국야동 귀요미\n: bokep semi perselingkuhan, waptrick nanak smp vilar, bokep momi, video lesby jepang, sasha grey ngentot, download sex cut tari, video bokep indo terpanas, freeesex, bokep monkey, download video mesum ariel dan luna maya, cache:http://167.71.196.191/, foto bugil mia khalifa, amazon, video bokep dog, free watch video bokep, japansex, bokep somalia, vedio porno, sis bokep, film bokep step mom & son,


url: =Colors : Alien Vs Predator Motorcycle Helmets Together With Predator 2 Motorcycle Helmet For Sale As Well As Predator Motorcycle Helmet Ebay Uk In Conjunction With Predator Motorcycle Helmet China Predator Motorcycle Helmets Are Predator Motorcycle Helmets Legal In Australia‚ Predator Motorcycle Helmet.com‚ Predator Motorcycle Helmet Buy Online and Colorss\nAlien Vs Predator Motorcycle Helmets Together With Predator 2 Motorcycle Helmet For Sale As Well As Predator Motorcycle Helmet Ebay Uk In Conjunction With Predator Motorcycle Helmet China\nColors. Thursday , November 30th , 2017 - 21:14:21 PM.\nAlien Vs Predator Motorcycle Helmets Together With Predator 2 Motorcycle Helmet For Sale As Well As Predator Motorcycle Helmet Ebay Uk In Conjunction With Predator Motorcycle Helmet China Predator Motorcycle Helmets\nThursday , November 30th , 2017 - 21:14:21 PM\nRate This : Alien Vs Predator Motorcycle Helmets Together With Predator 2 Motorcycle Helmet For Sale As Well As Predator Motorcycle Helmet Ebay Uk In Conjunction With Predator Motorcycle Helmet China\nGallery of Alien Vs Predator Motorcycle Helmets Together With Predator 2 Motorcycle Helmet For Sale As Well As Predator Motorcycle Helmet Ebay Uk In Conjunction With Predator Motorcycle Helmet China Predator Motorcycle Helmets\nPosts of The Week Alien Vs Predator Motorcycle Helmets Together With Predator 2 Motorcycle Helmet For Sale As Well As Predator Motorcycle Helmet Ebay Uk In conjunction With Predator Motorcycle Helmet China\nTags : Predator Motorcycle Helmet Price In India, Predator Motorcycle Helmet With Dreads For Sale, Predator Motorcycle Helmet Amazon, Predator Motorcycle Helmets Review, Predator Motorcycle Helmet Buy, Predator Motorcycle Helmet With Dreads\nComment for Alien Vs Predator Motorcycle Helmets Together With Predator 2 Motorcycle Helmet For Sale As Well As Predator Motorcycle Helmet Ebay Uk In Conjunction With Predator Motorcycle Helmet China\nPopular Post Alien Vs Predator Motorcycle Helmets Together With Predator 2 Motorcycle Helmet For Sale As Well As Predator Motorcycle Helmet Ebay Uk In conjunction With Predator Motorcycle Helmet China


url: =Lengte in mt. 36/38 ca. 64 cm. - rood/wolwit gedessineerd\nrood/wolwit gedessineerd Bestelnr.: 95504581 € 23.99€ 12.99-45%\nKleur: rood/wolwit gedessineerd\nHet model stond mij niet, jammer want de stof is leuk.


url: =Kumthak ah Vaithak - TUNGZANG NEWS\nTua ahih leh tu kumthak ah bang lametna na nei a? Bang deih na hiam? Bang ngah nuam na hiam? Sum tampi nei nuam maw, na siamna behlap nuam maw, na degree behlap nuam maw, ahih kei leh na minam leh na gam adingin a tamzaw sem nuam maw? Tampi om ding hi. Mikim banglo ding hi. Pawlkhat adingin zi hoih mahmah deih ngeungau kum zong hi thei hi. Pawlkhat adingin pasal hoih mahmah, a hau mahmah, a pil mahmah neih nop kiukiau kum zong hi thei hi. Pawlkhat adingin kum tampi a kizuihpihsa tawh ‘gi bang khen nawnlo ding’ a kigawm kum zong hi ding hi. Pawlkhat adingin car hoihnono tungah tuan kum zong hi ding hi. Pawlkhat adingin inn thak sungah nu leh pa tawh teen kipat kum hiding hi. I tunna sa pan a sangzaw, a hoihzaw, a lianzaw, a thupizaw ah kahtohna, kilapsangna in khantohna hi a, tua mah mihing khempeuh in a lamet uh ahi hi.\nHun thak, kum thak, ni thak in mihing lungsim ah ngaihsutna thak leh lametna thak hong guan hi. Vaithak i neihma in vai lui ci ding i hiam, i zatsa, i neihsa, i zongsatsa tampite i paih khit ding cihna hilo hi. A lui a hoih tampi om a, i kep ding ahi hi. I minam hihna diakdiak pen a lui semsem leh kho semsem a, suangmanpha leh diamond bangin manpha semsem hi. I mangngilh loh ding thu tampi om dinga, pawlkhat en kik pak leng:\n1. Ngeina kem ding: Khanglui pek pan i zatsa sungh leh pu, tu leh ta in i kimat, i kinaihna te nusialo in i kepcing ding ahi hi. Pu Zukholh, Nau Antawi, Tanu sagawh, To sagawh, etc cihte i ngeina, Zomi i hihna hi a minam dangte in a neih khitloh ahi hi. Hun thak, kumthak sungah vaithak tuamtuam kinei in tuate kin manlo, tuate zang manlo, tuate phawk manlo leh a kisapna om nawnlo phialphial bangin i phengleen hun om hi. Ahih theih laiteng i ngeina ahih manin i kep ding thupi hi.\n2. Min phuahdan kep huai: I tenna leitung kidangin i tenpih mi leh sa kidanga, i tuinak leh i loma hong kikhelkhel hi. I pau i ham mahmah zong hong kidang hiaihiai a, zineih dan, pasal neih dan leh nau minphuah dan nangawn hong kidang toto hi. Ahi zongin Zomi ihihna a lak den khat pen nau min phuah ciang ‘mintap’ i neih pen ahi hi. Mintap neihna in Zomi hihna identity khat hi a, tua pen mangsaklo a i kep ding thupi kasa hi. I min bek i minam hihna ahih hun zong hong tung kha thei lai ding hi!\n3. Pasal mah innkuan lutang hi: I tenna hong kidang in i khantohna a manlang mahmah hangin i innkuan kivaipuakzia a kilaih pah henhan ding hoih kasa kei hi. Zomi te in numeite suahtakna kinak piak lua mahmah in ‘liangko kikim’ cih pen a zang lua mahmah nam ihi hi. Tua cih ciangin numei zong a khantoh theihna dingin a ut banga sangkah theihna, nasep theihna, kizep theihna kipia a, mun tampi ah amau ngaihsutna a ‘full’ a genkhiat theihna zong kipia hi.\n4. Innkuan kizopna kemcing ni: Nu leh pa pen ‘nu’ ‘pa’ mah ciin a kisam ngekngek te ihi a, ei sanga uzaw te ‘u’ mah a cite ihi hi. Tua pen i ngeina hi a, i kamsiam hilo in i zuih ‘ngeina’ ahi hi. Nu dingte nu ci, pa dingte pa ci, ni ding te ni ci, gang ding te gang ciin…tua bangin adang khempeuh ah zong zahtakna kammal a zangte ihi hi. Nu leh pa khasiatsak ding, nu leh pa hehsak ding cih peuhmah pen ‘samsiatna’ zah in a kingaihsun hi a, ‘kamsiatna’ kipatna dingin a ki um liang ahi hi. Tua manin amau thu leh amau la mah kingai a, amau cih mah kimang hi. U leh nau sanggamte kinawlkhin theilo a, kipai theilo hi. Tua bang kizopna hoih i neihte i kepcing ding, i mansuahloh ding hoih kasa hi.\n5. Kizahtak minam hi hang: Ann kuang sawk masa ding innsungah pa pen hi a, pi leh pu a damlai leh pi leh pu hipah hi. Adangte in kisawk masa ngeilo hi. A lim a al khat om leh a hamzaw, a upa zaw te kipia masa kiciamsak masa a, a kicin kei leh amau bek mah in a ne uh hizaw hi. A naupangte hun zong hong tung ding hi, cihna bek hilo a, kizahtakna, kithupibawlna zia i neih ahi hi. Ak gawh ciang ak gilpi khat bek om ahih manin innkuan sungah upa pen in ne pah hi. A lim pen cih ahih loh hangin kizahtakna hi a, vang kipiakna, ngeina ahi hi. Khua sungah sa a kigawh ciang sanam (sasin salung sakal a lei, etc) te khil khawm in khuasunga pitek putek teng akikholh kawikawi ahi hi. Khuado Sakholh tawh kibanglo hi. Kam kituhna khatpeuh ah zong uzaw te kammal kithupisim a, uzaw kam zong na pilzaw hamtang hi. Tua pen Zomi te ngeina leh kimakaihzia, institution khat na hi gige hi.\nHawmsiam nungta nebum sibaih.\nI MABAN: Kumthak sungah i kalsuanpih ding tawm behlap ni.\n1. Mailam ding khual in pilna siamna zong ni: I tenna leitung pen pilna siamna kikhek zangzang ahih manin hunlap in pilna sin kul hi. Pilna siamna hoih pen gam khangtote a mah madawk zawden ahih manin ihih theih leh gam khangto pilna bangtan hiam cih theihsawm in kalsuanpih ding i hanciam hun hita hi. Hithei hileh eima tenna gam bek hilo, gamdang bangah degree khat beek va behlap zo leng a sia hetlo ding ahi hi. Gam khangto penpente ah zong na khempeuh kicing tuanlo a, tuhun MNCs hun ah gam tuamtuam ah sinna theihna (experience) a neite kideih semsem hi. Tua manin exposure a tam thei pen i neihzawhna ding hanciam hun hita hi.\n2. Inn lam tawh kizom ding: Gamdang tung ki om kiukiuta a, diaspora Zomi ki behlap zel hi. Tua banga gamdang tung pen Zomi te amasa na hinawnlo a, minam tampi tua banga amau pianna gam nusia na om zo uh hi. Zomi te khang zong hong tungta hi. Ahih leh inn lam tawh kizomlo, innkuanpihte tawh kithuzalo cih bang i om ding hoihlo a, ahi thei ahih leh kithuza, kiho, omdan kihilh, neihzawh leh sum leh pai khak in silh leh teen khak ding. Tuhun globalization hun ah a kibuaipih leh pitek putek te haksa asak uh bel a tu a tate in zinsan, lengsan, kizopna om nawnlo, si maw hing maw cih zong theilo a omna hi. Zomi te bel kizom in thu kiza in kiphawk ding hihang.\n3. Inn ciah zel ding: Kumsim ahih zawh kei leh zong kum nih in khatvei, kum thum in khatvei cih bang inn lam ah ciah a innkuanpihte tawh kimuh, kikholh ding ahi hi. Inn leh khua nusiat ni pan ‘The betkhiat’ a kigen banga a thu a la zak om nawnlo, si maw hing maw cih zak om nawnlo, melmuh cih peuhmah om nawnlo cih pen globalization huih dik masate lak ah na om lua tham hi. Tu in zong India gam ah tua bang lunghihmawhna lian semsem hi. A tate uh nasem, pilna sinin gamdang pai, ciah nawnlo, lah kithuza nawnlo, a nu teek, apa teek pen amau bek inn ah kinusia in lungleng mahmah, khuangai mahmah in om kici hi. Pawlkhat bang in sum nangawn khak nawnlo in om kici hi. Sum leh pai ah i hih zawh kei leh zong thu leh la bel kiza hamtang hoih hi.\n4. Mihing om leh sum om: Sum leh pai sangin mihing mah thupizaw hi cih mangngilh kei ni. Na sum leh paite mite tawh kizopna, mite tawh kikholhna, mihing lungnopna dingin a kizat kei leh a manphatna tawm mahmah hi. Nang deih khat peuh leina bek tawh a bei den leh a value niam mahmah hi. Mite lungdamna dingin a kizat leh manpha a, mite dahna dingin a kizat leh man neilo hi. Tua cih ciang sum tampi na neih a motor car na lei ziaua nang bek a suk a to ah na taitai zongin a nuamsa, a lungdam nang bek na hih manin a kamsia na hi hi. Na innkuanpih, na lawm na gual, na meltheih mipihte in hong noptuampihlo hi. Sum tampi nei in puan thak vive lei in na it na ngaih khat adingin bangmah leisak ngeilo, na sum muh teng nang bek in zangkhin cih bang ahih den leh a meetna tawm mahmah hi. Kua mah in hong eng khollo ding hi. Angsung theihna sangin mite tawh kipawlkhawma nuntakna manpha zaw a, namtui zaw in thupha saan huaizaw hi. Sum pen thupi lua lo a, mihing thupi masa zaw hi.\n5. Van leh lei a bawlpa mah mangngilh ngei kei ni: Bangbang i gen zongin ei pen a mawk pian ihi kei a, van leh lei a bawlpa in a bawl khempeuh lak pan a pil pen in hong bawl ahi hi. A bawlsa na dang khempeuh zong akem ding eite ihi a, i kep siam ding zong hong deih in pilna hong guan lai hi. I kep siam leh siamloh thaman hong kipia lai ding ahi hi. Tua ahih manin ei hong piangsakpa phawk in Ama deihna bangin gamta in, Ama hong sawlna bangin mite tungah itna lakkhia in, Ama bawlsa nate siamtak, manphatak, hoihtak in zangin zeek ni. Amah zong mangngilh kei ni. “Eite hong bawlpa Amah hi a, Ama gan khahna huangsungah a tuute i hi hi.”\n2/25/2012 03:22:35 am\nHoih mahmah sa ingh hih lai!\nCin Suan Thawn\n3/29/2012 09:32:14 am\nKei zong hoih sa ingh!


url: =LESSON 4 ( OCT. 21 – 27 ) UPNA TAWH DIKNA ~ MUC\nLESSON 4 ( OCT. 21 – 27 ) UPNA TAWH DIKNA\nAdmin 8:57:00 PM Articles, Sabbath School Lesson\nLESSON 4 OCT. 21 – 27\nUPNA TAWH DIKNA\nTU KAAL SUNG SIM DING: Rom. 3: 19 -28.\nKAMNGAH: “Bang hang hiam cihleh mi khat peuh Pasian tawh a kipawltheihna pen Thukham zuihzawhna hang hi lo-in upna hang hi,ci-in i gen zo hi.” Romans 3: 28.\nTu kaal sung kikup ding thu in Romans sung a thu guipi –upna tawh diktanna cih thu hi. Thu dangte sangin hih thu hangin pawlpi kipuahphatna (Protestant Reformation) hong piangkhia hi. Pope Leo in AD 1520 kumin Martin Luther a mawhsak thute tuni dongin kikhel lo hi. Luther in upna tawh dikna thu hilh nawnlo dingin kipia hi. Luther in tua a ngah thupiakna lai-te haltum hi. Mawhnei mi in thukhenmang pa mai-ah thusitna thuak hi. A thu palsatna thaman tu-in a thuak ding hi ta hi. Upna tawh diktanna kingah hi, cih thu khel in thu dang pulaak dingin Luther in Pope’ thupiak zui zo lo hi. Thukham palsat mi khat in gimthuak ding hi ta hi. Ahi zongin mawhnei pa aitangin a nuntakna hong khaam khat om ahih manin thukham palsat mi in suahtakna ngah hi. Ama aitangin sihna thuak mipa a san manin thukhen pa mai-ah, cikmah hunin a mawh ngei lo bangin om thei hi.\nA mawhmi aitangin a hong kipumpiak khat a om manin mawhneilo hongsuak hi. Mawhnei mi tangin a hong kipia mi in kicinna tawh kidim hi. Mawhnei lo, kicinna tawh kidim hi taleh mawhnei mi aa dingin thukhenna hong thuak hi. Ama dikna eite hong pia-in eite diklohna khempeuh amah kisuan hi. Gamtat hoihna hang hi lo, upna tawh a hong piak Ama dikna i san ciangin Pasian mai-ah midikin i om hi. Bang zahin lungdam huai hiam? Hih sangin lungdamhuai zaw bang om diam?\nTHUKHAM SIKSAN GAMTATNATE\nRomans 3: 19, 20 sim in. Paul in thukham tawh kisai bang pulaak hiam? Thukham in bang sem a, bang sem thei lo hiam? Bang hangin Khristian khempeuh in a tel ding thupi hiam?\nPaul in thukham thu a gen ciangin ama hun a Jew mite mah bangin tampi huam hi. Thukham (Torah) in Piancil pan Thuhilhkikna, Moses gelh bu 5 banah Thuciam Lui khempeuh huam hi. Hih sungah Thukham 10 kihel hi. Tua hi-in thukham in Judaism biakna tawh kisai hi, ci uh hi. Thukham nuai-ah om cih ciangin thukham ukna sungah om cihna hi. Thukham in Pasian’ mai-ah mihing kicinlohna hong phawksak hi. Thukham in tua kicinlohna hong hepsak thei lo hi. Kicinna lampi hong lak bek hi. Romans Jew thukham in tu-in kisam nawn lo ahih manin thukham 10 kiplai ahihzia hong hilh hi zaw hi.\nJudah thukham in Jew mite a hotkhiat theih loh mah bangin Thukham 10 in zong mawhna sung pan hong hon lo hi. Thukham’ nasep in hotkhiat nasep hi lo hi. Thukham’ nasep in Pasian’ zia le tong pulaakin, mawhnei mi i hihlam hong hilh hi. Kuamah in Thukham 10 hi taleh biakna thukhamte zuihna tawh Pasian mai-ah midik hihna ngah thei lo hi.Thukham in midik i suah nadingin nasem ngei lo hi. I pumpi tungah natna khat i neihteh natna neihlam kitheihna in damna hong pia lo-a, siavuante kiang kilak ding hong phawksak hi. Tua mah tawh kibangin thukham in mawhmai-sak lo a, i mawhna hong lakin Khrih kiang zuan ding hong phawksak hi.\nThukham zuihna-ah kicingkhin na kisa hiam? Thukham zuihna in mawhna pan midik hong suaksak theihlohzia na phawk hiam?\n“Ahih hangin Thukham le Kamsangte in teci a pan bangin Pasian in thukham lo-in a hong piak dikna tu-in a hong kilang zo hi.” Romans 3: 21. Hih thu koi bangin telthei ding i hiam?\nPasian' hong piak dikna le Jew mite’ lamet thukham zuihna tungtawnin dikna kibang lo hi. Pasian kiang pan dikna in dikna taktak, a siangtho dikna hi. Zeisu in mihingin hih leitungah a hong nuntak lai-in Pasian kiang pan dikna tawh hong nungta hi. Tua dikna kitangsam i hih manin, mi khempeuh tungah hong pia-a, ngah dingin kilawm lopi mah a, upna tawh Ama dikna hong kipia hi.\n“Dikna i cih in thukham hong sawl bangin nuntakna hi. Thukham in dikna kal hi. Mawhnei mi in dikna leiba nei hi. Ahi zong tua leiba loh zo lo hi. Tua dikna leiba loh zawh nading lampi khat bek om a, upna tawh Pa Pasian kiang i zuat ciangin Khrih dikna le Ama thumanna mawhnei mi aa dingin hong pia hi. Mawhna dim mihing’ nunna mun ah Khrih’ dikna in mun hong lak takteh i mawhna kimu nawn lo-in Ama dikna bek kimu hi. Mawhnei mi in mawhna kisikin, mawhmai-na a ngahteh dikna puan bangin kisilhsak a, Pa Pasian in a Tapa a it bangin hong it hi.” Ellen G. White, 2SM., 367. Koi bangin a lamdang hih thu na sang hiam?\nA lunghem lo muanna, Khrih sungah om upna na sungah hong om hi. Khristian nuntakna-ah upna in a thu-in theihna bek hi lo hi. Upna i cih in Khrih’ thu le a nunzia, a hong sihna thute theihtelna sangin thuk zaw hi. Upna i cih in Khrih in Honpa, kei aitangin hong si, kei dinmun ah hong kipia, ka Topa hi, ci-in Ama nun bangin nuntakna hi. Upna i cih in Amah muanna hi. Upna i cih in a Thupiak bangin nungta dingin Ama kiang zuatna hi.\n“ HONG HEHPIHNA TAWH”\nThukham ii sep theih le septheih loh thute ngaihsun inla Romans 3:\n24 sim in. Paul in bang gen hiam? Zeisu sung bek ah hotkhiatna om hi, cih thu in bang pulaak hiam? Dikna cih kammal in bang pulaak hiam?\nGreek laimalin ‘dikaioo’ a khiatna in ‘dikna’ ‘siangthosak’ ‘siangtho hi ci-in pulaak’ ‘siangtho-in ngaihsun’ cih khiatna nei hi. “Dikaioo’ kammal in\n‘dikaiosune’ ( siantho-na), ‘kikaioma’ ( siantho kul) cihte tawh a deihna kibang hi. Tua hi-in ‘dikna’ le ‘siantho-na’ in tonkhawm hi. Pasian in siangtho hi, ci-in a hong pulaak ciangin dik hong tangsak hi. Tua-ma-in siangtho lo, santhamcing i hi kei hi. A hong diktansak khitteh santhamcing kisuak pan hi. A hong hehpihna hang bekin midik hong hi sak hi.\nHehpihna i cih in maipha ngahna hi. Pasian i vazuat ciangin hehpihna bek in midik hong suaksak thei hi. Ngah dingin kilawm lopi Pasian’ maipha ngah i hi hi. Mihingin diktan a ngah nadingin hoihna, phatna khat beek nei lo hi. A cihmawhna simloh bang mah nei lo hi. Khrih in amah kiang a zuan mi khempeuh diktangsak hi. Mimawh mi dinmun ah amah mah hong kipia-in a hong sihna hangin mihing in hotkhiat ngah thei hi. Diktanna hun ciangtanlo, mi khat in bangzahin mawhin khial taleh Khrih kiang a zuatteh diktanna ngah hi. Dikna ngah nadingin singlamteh tungah Khrih in a nuntakna hong pia khin hi. Tu-in diktangin i om theihna a hang in diktang mi hi khinta i hih man hi (Rom.5:1). Diktang mi hi khin napi i khialh khak ciangin Khrih kiang a zuan kik mi in dikna ngah ding hi. Nisim in thaksuah ding kisam hi. Dikna in nuntakpih tawntung ding hi.\nHotkhiatna in thu hoih,lungdam huai thu hi napi, hotkhiatna sang dingin bang in hong khaktan hiam?Topa’hong piak kamciamte ngah dingin bang in hong dal hiam?\nPaul in hotkhiatna thu a genbehna Romans 3: 25 kimu thei hi. “ Pasian lungkim nading” (propitiation) kammal hih mun bekah kizang hi. Greek laimalin ‘hilasterion’ hi-in, Hebrews 9:5 ah ‘hehpihna tokhom’ ci-in kigelh hi.\nKhrih tungtawnin hotkhiatna le diktanna kingah hi. Thuciam Lui biakbuk sunga hehpihna tokhom in hih hotkhiatna limcing hi. Khrih a hong sihna hangin a hong kitatkhiat nadingin sep dinga kisam khempeuh Pasian in hong sem hi.\nHotkhiatna-ah mawhmai-sakna kihel hi. Pasian in mawhna sang zo lo hi. Mawhmai nading Khrih' sisan i up ciangin mawhna khempeuh beisiang hi. Mawhmai cih kammal Greek lai-in ‘paresis’ kizang a, a khiatna taktak in ‘paisan’ ‘kantan’ cihna hi. Mawhna awlmawh lo cihna hi lo hi. Pasian in i mawhna khempeuh hong phiatkhiatsak hi. Bang hang hiam cihleh Khrih in mawhmai nadingin a nuntakna hong pia hi. Ama sisan a um mi khempeuh in mawhmai-na ngah ding hi. Bang hang hiam cihleh Khrih in mawhnei mi aa dingin hong si hi (1Kor. 15:3).\nRomans 3: 26, 27 sim in. Paul in bang pulaak hiam?\nPaul in mi khempeuh tungah a hong gennop lungdamna thu in Pasian in Ama siantho-na mite tungah hong pia hi, cih thu hi. Tua siantho-na in gamtatna, sepna tawh kingah hi lo-in Khrih in Ama sep khempeuh i upna tungtawnin hong kipia hi. Singlamteh hangin Pasian in mimawh khat misiangtho-in hong ciamteh hi. Satan in Pasian a mawhsak ding om lo hi. Bang hang hiam cihleh mihingte a hong tatkhiat nadingin Pasian in sit khat beek nei lo hi. Satan in Pasian mawhsak hi. Bang hang hiam cihleh mihingte hotkhiat ngah ding kilawm lopi, honkhia hi, ci hi. Singlamteh in Satan mawhsakna nial hi.\nPasian in mihingte a mawh a kipan susia dingin Satan in ngaihsun hi. Satan’ lamet bang hi lo-in Pasian in mawhnei mi hon dingin Zeisu hong sawl hi. Hih in Pasian’ zia le tong bang pulaak hiam? Pasian’ zia le tong i theihna in i nunzia hong huzaap ding hi lo hiam? Pasian’ nunzia na theih a kipan na nunzia hong kilamdang ding hi lo hiam?\nTHUKHAM BANGIN GAMTATNA HI LO\n“Tua ahih manin mi khat in thukham zuihna tawh hi lo-in upna tawh diktansakna a ngah hi, ci-in thu i khum hi.” Romans 3: 28. Thukham in mawhna sung pan hong honkhia thei lo ahihteh thukham kisam lo cihna hiam? Na telzia pulaak in.\nJudaism tawh kisai Paul in thukham thu a gen ciangin thu tampi huam hi. Jew mi khat in bangzahin thukham zui taleh, Zeisu in Messiah hi, ci-in a up kei leh a gamtatna tungtawnin hotkhiat ngah lo ding hi. Upna tawh thukham zuihna in gamtat hoih kisialhpih lo hi (Romans 3: 28). Gamtatna in dikna hong pia hi leh kisialh om ding hi. I up Zeisu in dikna hong pia hi zaw hi. Mihing' gamtatna hi lo-in, mawhnei dik hong tangsak Pasian hi zaw hi.\nEllen G. White in “upna tawh diktanna i cih in bang hiam? cih dotna hih bangin dawng hi. “ Pasian in leivui panin a bawl mihing tungah vangliatna pia-a, mihing in ama tha tawh a piang thei lo ding Pasian in hong sepsak hi.” Ellen G. White, Testimonies to Ministers and Gospel Workers, 456.\nThukham bangin gamtatna in mawhna maisak thei lo hi. Khrih hong sihna bek in mawhmai-sakin hong diksak hi. Gamtatna tawh diktanna kingah lo hi cih thu in, mihing in amah le amahin midik hi thei lo cihna hi. Ahi zong Khristian tampi in hih thu telkhial uh hi. Um lehang gamtatna, thumanna, thukham 10 cihte kisam lo hi, ci uh hi. Paul thugente telkhialhna panin hih bang ngaihsutna hong om hi. Romans sung le Lai Siangtho mundangte ah Paul in thukham 10 kisam hi,ci-in hong hilh hi. Zeisu mahmah in zong thukham 10 zui hi. John le James in zong zui hi (Matt. 19: 17; Rom 2: 13;\nJames 2: 10, 11; Mang. 14: 12). Thukham tawh dikna kingah a hihloh hangin upna tawh diktanna ngah mi in Pasian thukham 10 nuntakpih hi. Upna bek tawh thukham kizui thei bek hi. Suahkikna lo-in diktanna ngah lo-in thukham deihna kicingsak ngei lo ding hi.\nBang hangin thukham in hong hon thei lo ahih leh thukham kisam nawn lo hi, ci-in kingaihsun hiam? Upna tawh diktanna kingah hi, ci-in mawhna thusim lo-in na om hiam? Bang hangin mawhna thuneu ngaihsutna in lauhuai hiam? Ahi zongin tawntung nuntakna kamciam om lo hi leh upna in bang manphatna nei diam?\nNGAIHSUTBEH DING: Sim ding Ellen G. White, “The Righteousness of\nChrist in the Law,” 236 – 239; “Come and Seek and Find,” 331 – 335; “Perfect Obedience Through Christ,” 373, 374 in 1SM., “ Things New and Old,” 128, 129; in Christ’s Object Lessons.\n“Thukham in mawhmai-sak thei lo hi. Leiba le mawhna hong phawksak thei bek mah taleh mawhna kisikin, Khrih' hehpihna a um mi khempeuh mawhmai hi, cih hong kamciam khin hi. Pasian’ hong itna in mawhna hong kisiksak hi. Pa Pasian tawh Pasian hihna kibang Khrih’ hong sihna bek in mawhna maisak thei hi. Khrih nasep – a nunna, a hong kiniamkhiatna, a hong sihna, eite a ding hong thuumsak cihte in thukham tawisangin deihhuai-sak hi.” Ellen G. White, 1SM. 18.\n“Khrih in ama gamtat zia le tong nangma zia le tong tawh hong laihsak hi. Tua manin Pasian in cikmahin a mawh ngei lo bangin hong sang hi.”\nEllen G. White, Steps to Christ, 62.\n“Paul in gamtatna tawh dikna kingah lo hi, ci-in a pulaakteh, upna le hehpihna nasep a gen hi lo hi. A upna bangin a gamta mi in gamtatna tawh dikna ngah ahih lohlam phawk hi. A upna bangin a gamta mi in diktansakna ngah ding hi. Gamtatna a suang mi in a gamtatna tawh amah le amah midikin kingaihsun hi. Gamtat hoih ahih manin dikna kisamsa lo hi. A gamtat hoihna tawh dikna ngah dingin a gamtat kisialhpih hi.” Martin Luther, Commentary on Romans, 80.\n1. Tu kaal sung a thute a deihna bulpi gelh inla, na lawmte tawh kikum in. Amau gelhte zong ciamteh in.\n2. Martin Luther’ pulaak thu (Friday ni ) ngaihsun in. Bang hangin gamtatna hi lo, upna tawh diktansakna kingah hi, ci-in pulaak thei hiam? Bang hangin hih thu in tuni dongin thupi hiam?\n3. “SDA pawlpi in Reformation (Pawlpi kipuahphatna Lianpi) a zuite\nhi; hehpihna hangin upna tawh dikna kingah hi; Hotkhiatna bucing a tangko a umte hi." Ivan T. Blazen, “Salvation” Handbook of SDA Theology (Hagerstown: Review and Herald, 2000), 307. SDA pawlpi in bang siksanin hih thu um hiam?


url: =Taangtai Khristian Biakna – Sermon by Rev. Dr. S. Pau Khan En :: ZOMI DAILY\nposted on 22 March 2016 at 7:00 am UTC+9:30 Lomkholna: Article, Hauzacin, Paukhanen\nPasian min tawh khatvei Ama thu kikum kik thei ding ihih manin lungdam hang. Tuni a kong gennop thu in “Taangtai Khristian Biakna” ahi hi. Mi khempeuh ading taina, gilvahna, damna, lungdamna ahi hi. Lai Siangtho bulphuh ding Matthai 6: 9-15 hi.\nTua ahih manin thu na nget uh ciangin hih bangin na ngen un: ‘Vantunga om kote’ Pa aw, na min siangtho kizahtak hen. Na ukna hun hong tung hen la, vantung bangin leitungah zong na deih bangin kigamta hen. Nisim (kote) khamkhop an hong pia in. Kote tungah a hong mawhte mawh maisakna ka neih bangun ko’ mawhna zong hong maisak in. Ze-etna lian hong thuaksak ke’n. Gilo’ kiang pan hong honkhia in,’ (Uk zawhna, vangliatna, minthan’na, na nei tawntung hi. Amen.) ci-in na ngen ding uh hi. Note in midangte’ hong mawhna na maisak uh leh vantungah a om na Pa un zong note’ mawhna hong maisak ding hi. Ahi zongin note in midangte’ hong mawhna na maisak kei uh leh vantungah a om na Pa un zong note’ mawhna hong maisaklo ding hi.\n1. Kote Pa: ‘Kote’ cih kammal a om ciang mi khat bek hilo, mi khempeuh a genna hi. Eite khempeuh, ei Christian khempeuh a cihna hi a; ko pawlpi, ko innkuan, ko minam cihbang ciang bek hilo in Christian upna a zui mi khempeuh a genna ahi hi. ‘Kote Pa’ cih ciangin Pasian pen eite khempeuh i Pa ahihna a gen ahi hi. I Topa Jesu in thunget dan hong hilh pen ‘kote’ cih a zang dingin hong deih hi. Pasian pen mi khempeuh Pa hi a, ei bek kineihsak theih thu hilo hi. I vekpi a i Pa ahi hi. Tua ahih manin ‘kote Pa’ kici hi. Pawlpi deidanlo hi, pau leh ham deidanlo hi, beh leh phung deidanlo hi. Tua pen Jesu Thusim ahi hi.\n2. Kote Khamkhop: Tuni ka khamkhop ding uh ann hong pia in… cih ciangin kote khempeuh in ka khamkhop ding uh ann hong pia in cihna ahi hi. Nisim khamkhop ding a neilo om lua hi. I pianna Zogam mahmah zong enkik lehang – nikhat khamkhop ding ann a neilo om hi. Zingsang bang huan ding, nitak ciang bang huan ding cih a theilo tampi om hi. Huan ding neilo, bangci ngah ding cih zong a theilo, a lampi a om vetlo tampi om hi. Gamsung singlak, singnuai pan gilvah theihna ding khat peuh zongin ne in a nitum tampi om hi. Meikuang paisuak om hi. Lungngaih ding hoih kasa hi. Topa thungetna in ‘nisim in ka khamkhop ding uh’ ‘tuni in ka khamkhop ding uh ann hong pia in’ ci hi. Tuni khamkhop ding a neilo i mipih, i sapihte phawk in mangngilh kei ni.\nI duh kine lo in, i neih kine hi. Nungkum, 2010 in Europe gam pawlkhat ka va zinna ah Zomi nupi bangzah hiam tawh ka kimu hi. Amau hong gen khat in ka lungsim hong lawng mahmah hi. “Sia aw, khua lamah ka om lai un, tuni bang huan ding, bang ne ding cih pen a kilungkham mahmah hi. Tu in hih lai ah, bang huan ding hi nawnlo in, ‘bang duh i hiam, bang huan ding ihiam’ kici ta a, tua mahmah nuamsa ung,” hong ci uh hi. A neih uh huan hilo in, a duhduh uh teng thei, a duhduh uh huan thei uh hi. Khua lam tawh teh ciangin a hampha ahi uh hi. Ahi zongin Topa in kote, ko minamte, ei minam bup in ‘nisim khamkhop’ a nei dingin hong lamen, hong deihsak hi. Mangngilh kei ni.\nKhua khat ah khedap a lian mahmah a bulh khat om a, “Bang ci?” ciin a kidot ciangin, “Ka deih ka lei hilo a, hong kipia bangbang ka bulh hi,” ci hi. I khe tawh kituak ding a kileizolo tampi om a, a kilawm, a kilawmlo cih hilo in i neih bangbang a kibulh ahi hi. I kipatna, i gam, i khua, i minam i mangngilhloh ding ‘kote’ cih sungah kihel hi.\n3. Kote Mawhna: ‘Our sins’ cih ciangin kei bek mawhna hilo, ko innkuan bek mawhna hilo, ko minam mawhna bek hilo, ei Christian khempeuh mawhna a genna ahi hi. Mawhna i bawl khak ciangin maisak ding a ngeina ahi hi. A mawhte in zong maisakna a nget ngam ding a ngeina ahi hi. A kinget leh zong maisak ding a ngeina ahi hi.\nEnglish kammal ah bang haksa sa pen na hiam? ciin kidotna khat om a, sangnaupangte in kammal lawh hak a sakte uh hong gen deudeu uh hi. A tawpna ah khatpa in, “I am sorry” cih mah haksa sa pen ing, ci hi. Siapa in, “I am sorry” cih pen a baih mahmah hi, tua sanga kammal haksazaw tampi om hi, ci hi. Naupangpa in, “hilo hi, sia aw, a lawh a baih hang, a genkhiat baihlo hi,” ci hi. Mikang laigelhsiam John Milton in zong, “‘I am sorry’ is the hardest word to say” na ci hi. Mawhmaisakna hong kingen leh zong maisak ziau ding pen a baihlo khat hi kici leuleu hi.\nMite mawhna maisak ding pen, ei a maisak ding dinmun ah i om ciangin kiphatsakna in mun la thei hi. Mawhmaisak ding dinmun i hih leh maisak suk pah ni. Mawhna i bawl khak leh zong maisakna nget ding neu ngaihsut kei ni. Christian nuntakna pen Jesu Christ in mawhna hong maisak bangin eite khat leh khat a kimaisak dingte i hi hi. Maisakna a om kei leh Christian nuntakna ah mai kinawt theilo hi.\nNung Nipini, June 26, 2011 niin Sia Khual (Rev. Dr. Gin Khan Khual) hong kikhawm hi. Ko biakinn Tedim Baptist Church Yangon ah Nipini zingsang hun hong zang hi. Mi tampi ngaihsutna ah kei leh sia Khual pen a kilemlo, a kigal bangin hong ngaihsun om uh hi. Tua leh kei zong mipite ngaihsutna a siang ding hoihsa ka hih manin hihbangin ka gen hi. “Sia Khual aw, kei u zaw ka hih manin mite in hong ngaihsutna vuah a kilemlo bangin hong muh khak uh leh keima mawhna hi kha ngel ding hi. Tua ahih manin tua banga mite hong ngaihsutna a om leh hong maisak in maw….” Tua leh ka nih un kikhawm mipi 400 val muhna pulpit tungah lungdam khut kilen, kikawi in ka om laitak un, nupi pawkhat bang na nehno gawp in khitui peuh na luang keei uh hi. Ka cihnop ah, mite in hong muhna ah a sianglo a om leh khial hi ning, hong maisak in ciin kigen leng, i navaak in, i om nuam a, mite hong muhna zong siangpah, mai kinawtthei pah hi. Sorry cih ding neuna in ngaihsun kei ni.\nThuum ding vangik in ngaihsun kei ni. I kithuum khit leh zong kimaisak ni.\n4. Taangtai Biakna: Christian biakna pen ei-aa bek hilo a, Taangtai biakna hi. Christianity is a social religion. John Wesley in, “Christianity is not a solidarity religion,” na ci hi. Christian biakna i cih pen amah bek a tangdin biakna hilo hi. Mi khempeuh a huam kim biakna ahi hi. Mi khempeuh damna a pia biakna ahi hi. Mi khempeuh nuntakna a pia hi. Pawlpi deidanlo hi. Minam deidan lo hi. Beh leh phung deidan lo hi. Gamgi neilo biakna ahi hi. Mi khempeuh huam khin hi.\nKa sangkahpihte khat amah bek laizo nuam hi. Mite muhna ah “laisimlo” bangin kidawk ut a, ahi zongin laizo amah bek hileh ut hi. Mi muhna ah lai sim ngeilo a, mite ihmut khit ciang zanpuan nuai ah datmei tawh laisim hi. Amah bek kikhual ahi hi.\nChristian nuntakna tua bang hi theilo hi. Nang bek kikhual cihbang om theilo hi. Na innkuan, na pawlpi, na khua leh tui, na minam, leh leitung mi khempeuh a huamkim ding ahi hi. Tua in “we” “kote” cih a deihna ahi hi. Pasian pen amah a nei mi khempeuh PA ahi hi. Nang leh kei hong huap a, midang khempeuh zong huamkim hi.\nKhangluite in, “Singdang/singphung a kikhen behiang kum kua a kituak kiklo,” na ci uh a; ahi zongin Jesu Christ thuakna hanga i mawhna khempeuh hong kimaisak khit ciangin mite, “Jesu Christ singlamteh phungah mawh kimaisak uh hi,” kici ta hi.\n5. Youth, Khangno Hun: Na nuntakna, na khangno hun Jesu Christ adingin na piak leh a manpha penpen nuntakna a nei na hi hi. South Africa gamah tuhun technology tampi a om ma in Pasian thu bangci tangko uh hiam cih a genna vuah, khangno makai khat in, “Ko, South Africa gam ah khangno khat in kumkhat sung khua khat ah nasem dingin ka kipia uh hi (we invest one year of our life for Christ),” ci hi. Khua khat adingin mi 5 kila a – sangsia, doctor, engineer, etc cih bangin mi nga in khua khat ah kum khat Pasian thu tawh kituak in na ka sem uh a, Pasian thu zong ka gen kawm uh hi. Tua hangin Christian hong suak uh hi, ci hi. I nuntakna, i khangno hun Pasian adingin ap, zang, invest le hang, tua mahmah a thupi penpen nuntakna ahi hi. Tua pen tuni Khangnote Nipini (Youth Sunday) i zatna ah i kithapiakna hileh ci ing (tuni July 4, 2011).\nCiamteh ding: Siapa thugenna pan ka phawk khak teng tomlak in kong at suk pak hi. Khialhna a om leh hong maisak un. Hau Za Cin (Phuitong Liim)\nPrevious: UNHCR Card tawite nasep vaiding Malaysia kumpi in genkhia tading\nNext: US gamsung khualzinna pawlkhat – 80


url: =Leitung ah akumtam penpen in akiciamteh Sumatran Orang Utan zawngkuhpi sita (kum 62) :: ZOMI DAILY\nLeitung ah akumtam penpen in akiciamteh Sumatran Orang Utan zawngkuhpi sita (kum 62)\nposted on 19 June 2018 at 8:22 pm Lomkholna: Australia, News, Sawltak, World\nLeitungbup ah akumtam penpen in akiciamteh “World’s Oldest” zawngkuhpi khat sita hi ci’n AFP News te’n pulakkhia uhhi. Tua zawngkuhpi pen kum 62 phakhinta a, anuntaksung in amasungpiang ta 11 nei a, tuate sungpanin akizom suaksuak tusawn tasawn 54 nei kici hi.\nTua zawngkuhpi pen Sumatran Orang Utan zawngnamte hi a, ahi zongin Australia gamsung aom Perth khuapi ah akikhawi ahihi. Aminpen “Puan” kici a, nupi zahtakte akisapna “Lady” cihtawh akibang ahihi.\nTua zawngkuhpi Puan pen Monday ni in akikepna, aki khawina Perth Zoo sungah asi ahihi ci’n Australian Zoo Officials te’n genkhia uhhi. Hih zawngkuhpi pen Malaysia te’n 1968 kumin Australia te letsong “Gift” in apiak uh ahihi.\nHih zawngkuhpi in Perth Zoo adingin amanpha mahmah ganhingkhat hi a, tu leh ta tampitak nusia in hong sihsan hi ci’n Primate Supervisor Holly Thompson in genkhia hi.\nTua zawngkuhpi in ta 11 nei in, tusawn tasawn 54 aneihte pen United States, Europe, Australasia, Sumatra cih leitung gamtuamtuam ah kithehzak in kikem kawikawi hi.\nMore: Japan puteek kum 112 apha khinkhat leitung ah pasal kumtampen in ki ciamteh\nPuan kici zawngkuhpi pen 1956 kumin asuak hi a, Guinness Book of Records te’nzong leitung ah anungta Sumatran Orang Utan lakah akum atampenpen in ciaptehna apiak uh ahihi. Ataktak in Orang Utan anu tepen kum 50 val anuntakding hamsa mahmah himahleh, hih Puan kici zawngkuhpi pen kum 62 tak nungta hi.\nTulaitak Perth Zoo ganhing khawina sungah Puan kici zawngkuhpi ii atanu 2, atu 4 leh atusawn 1 nusia in asi ahihi. Sawltak #zomidaily\nPrevious: Amau cih amau vai hiven\nNext: Malaysia, Kepong ah numeino kum 4 aphapankhat 30 veival kidawtgawp in si


url: =Covid-19 Nawkzawh aadingin mapan’ khopding cialna :: ZOMI DAILY\nCovid-19 Nawkzawh aadingin mapan’ khopding cialna\nposted on 10 April 2020 at 1:39 pm Lomkholna: News, ZIS, Zomi\nI theihsa ciat mah bangin Covid-19 in Leitung bup hong zel ta-a Kawlgam adingin ei Zogam, Tedim khuapi ah a masapen natna hong tung hi. Lupna 100 ahi Tedim Zatopi ah cina luna a gimte kikep kikhoi nadingin Zato vanzat ding tampi kisam ahihmanin I hih theihna bangbang tawh khut kilen-in ma I pankhop nadingin itna tawh kong zawn nuam uh hi.\nA manlang-a zatdingin vanzat kisam zong tampi om-a kipawlna tuamtuam le mimal in ahi zongin kisem ngeingai kipanpih ciat hi. Tua ban ah hun saupi a kimang ding leh neihloh a phamawh ding vanzat pawlkhat zong nakpitakin lungkituakin I pankhop ding kisam kha ding hi. Van kisamte le a manzah dingte anuai-a Table ah ki-en thei hi. Van man pen tuazah lian zong hilo kha thei ding hi.\nTedim Zato’ Kisap Van Tuamtuamte\nEquipments Quantity Estimate Unit Rate in US$ Tota in US$\n1 Bedside Monitor 3 606 1818\n2 Oxygen Concentrator 3 961 2883\n3 Nebuliser 2 100 200\n4 Warmer 2\n5 Portable Ventilator 3 8000 24,000\n6 Suction 3 180 540\n7 Syringe Pump 2 470 540\n8 Infusion Pump 2 470 940\n9 Hospital Bed 5 356 1780\n10 200KV Power Generator 2 11,000 22,000\nZomi bup in hanciam in I dinkhop lehbek a tunga Zato van le nate kivaihawm zo pan ding ahih manin Leitung kiuli ah a om Zomi kipawl nate khempeuh in ahi zongin, mimal khat ciat in ahi zongin hanciamin I dinkhop I pankhop loh phamawh ta hi.\nKizop nadingin Zomi Innkuan (Singapore) makai khat peuh ahi zong, a nuai aa Contact pan in Viber/WhatsApp/FB Messenger tungtawnin kizopna kinei thei hi.\nSingapore, Sm Cing Suan Lian +65 96745821 / Pa Lian Sawm Sing+65 92272043, Kawlgam – Pa Hang Khan Lian , +95 9459925326\nZomi bup in ihihtheihna lampi tek panin nasem khawm ciat in, lampi tuamtuam tawh khut kilen in mapang khawm ciat ni. Zomi Innkuan (Singapore) Executive Committee\nPrevious: Zolai zuuna ~ AS ThangBawk\nNext: COVID-19 leh Lungsim damlo ~ Pau Khat Suan


url: =MH370 vanleng tawh kisai anunung pen thupulakna kinei :: ZOMI DAILY\nMH370 vanleng tawh kisai anunung pen thupulakna kinei\nposted on 9 October 2017 at 7:15 pm UTC+9:30 Lomkholna: Malaysia, News, World, Zingsol\nMH370 vanleng pen 2014 lai in Kuala lumpur pan Pekin khuapi alen laitak in a mang vanleng khat ahi hi. Tua vanleng tung mi 239 tuang uh hi. A tuang mi sung ah senmi tampitak om ahih man vanleng mang zon-na ah Sen kumpi zong nakpi in kihel hi.\nGam tuamtuam kipawl in zon-na a bawl uh ni 1046 a sawt khin ahih man in tu kum January ah zon-na te kawl ta uh hi a, MH370 vanleng muzawhlohna pen a lamdang mahmah thu khat hi a, “san zawh ding a haksa mahmah thu hi” ci in Oct 3, 2017 in, Australia thuzong thukan te in hih vanleng mang tawh kisai a nunung pen thupulakna ah gen uh hi.\nNisim mihing Awn (million) sawm bang vanleng tawh khualzinna a om den tu hun lai tak in MH370 zon-na te tangtung lo cih pen san ding in haksa mahmah hi cin in thupuakna laidal sung ah ki gelh hi. Vanleng mang zon-na ah kihel Australia minam kumpi nasem khat ahi Dr. David Graphin in MH370 vanleng mang zonkikna te om kik ding maw om kik lo ding maw cih pen Malaysia kumpi le Sen kumpi tawh kisai in, aman bel hih zon-na te om suak leh hoih pen ding hi ci in BBC kiang gen hi.\nMH370 vanleng mang zon-na pen leitung ah a gol pen zon-na khat zong ahi hi. Amasa ni 52 zon-na pen in lawhcinna hong neih lot ciang in tuitung tuinuai ah ki zong aa tai tein 1.2 ah zong ki mu zolo ci in khensat uh hi. MH370 i athem aneng ci a ngaihsut theih van kisia pawlkhat te pen 2015 le 2016 ah India tuipi sung a om tuikulh te tung le Africa nisuahna lam a om tuipi pang zangdung te ah ki mu khia zel hi.\nRelated: Malaysia vanleng MH370 amancip zawh kum 3 cingta\nAustralia kumpi in a muanhuai van le thu thak te hong om ciang bek in zonna te kipan kik ding cih gen in Malaysia kumpi in bel zonna te a bawl nonlo hang MH370 mangna thu tawh kisai thubawlna (case) pen nei suak ding uh ci hi. Zingsol\nPrevious: Gitlohna kongvang (the door of evil) ~ Dim Lun Zam\nNext: Kawlgam ah tukum Distance Laivuan ki gakding\nMalaysia: Naupang kum 2 aphapan khat mawtaw tungpan kia in si ~ ZD


url: =A zawlluipa innsung ah Corridor panin alutsawm numei khat kiman :: ZOMI DAILY\nposted on 4 September 2017 at 6:29 pm Lomkholna: News, Sawltak, Singapore, World\nSingapore gamsung ah numeikhat inndawl 3 Floor panin anuai inndawl 2 Floor ah kumsuksawm ahih manin, kiman cih Straits Times pan kiza hi. Sunday sunlampawl in Sengkang vengsung aom Housing Board Block khatah thupiang ahihi.\nSengkang, Anchorvale Crescent, Block 336B ah Sunday sun 1:30pm hunpawl in Yusliena Zulkifli Smith kici innngak numei khatin innpualam ah puan phokhia in aomlaitak, agal ah numei khat Corridor panin akumsuksawm galmuh hi.\nTuaciang in tua numeinu kiangah tualai ah banghih nahiam ci’n agal otsan ciangin, tua akumsuksawm numei in bangmah dawngkiklo in, ahi zongin akhuttawh amukpan in kuamah genken ci’n Action tawh lak hi.\nInnngak numeinu inzong lamdangsa in, Mobile Phone tawh Video zaihin Facebook tungah khahkhia hi. Ahi zongin tua Video pen asawtlo in Facebook tungpanin phiatkik cihi.\nTua innngak numeinu inzong alung nuamlo in Singapore Police te sampah in, athu ala genkhia hi.\nSingapore Police te genkhiatna ah tua innnuai ah akumsuksawm pen kum 21 aphakhin numeikhat hi a, kimankhin cihi.\nA zawllui “ex-boyfriend” pen innnuai 2 Floor ah aom hi a, ahi zongin alawmpa in deihnawnlo, ngainawnlo in innkong honnuamlo hi. Tua ahih manin, inndawl 3 Floor panin alawmpa omna inndawl 2 Floor ah akumsuksawm, alawmpa’n innmai kongkhak honnuamlo himahleh Corridor panin alawmpa kiangah akumsuksawm, ahawhsawm cimawk hi.\nPolice te’n athu ala hoihtak kancian laiding uh cih kiza hi. Numei te’nzong pasal khat angaih ciangin lauhuai dekliang hi 🙂 Sawltak #zomidaily\nPrevious: Palik khatin nupi nautawi lai asialtuksukna Video pen ki thehzakgawp\nNext: England ah mawtaw khatin inn apang phukha ahih manin mi 4 liam


url: =Tulaai Leitung Thuthang Tuamtuam Updates October 3, 2014 :: ZOMI DAILY\nposted on 4 October 2014 at 7:46 am Lomkholna: Khawmpau, Myanmar, News, World, Zomi\n· India gam Bihar state Patna khuapi ah Hindu Biakna zui te in October 3, 2014 ni in Khuado bawl in nasiatak mi atulsawmlom asim adianziahziah laitak uh Meikhau kitat in mipilak ah kia ahihman mipi mei in ahuupding lau in taaikeek uh a numei leh naupang ahatlo zawdeuh mi 32 mipi in siklumkha in 24 naakpi tak in liam uhhi. India gam ah Hindu te pawiciang mi lomsih thei gige a August in zong mi 10 si in 2013 October kha sung in zong mi 91 si uhhi.\n· IS migilo te do ding in US te thacialna ah vakuankhia taktak tading in Australia kumpi thuneite in October 2,2014 ni in thukimna ngahta uhhi. Leitung ah gaal aphuangnuam hih IS te peen acimannading in nga gubuah bangin khatzong siitlo in zialkuul hi ci in AU PM Abbott in genkhia hi. Tu in Australia gamte in Gaalvanleeng 6 leh akilum let thei zialzial gaalkaap 600 paisakding in kithawisak ziahziah ta uhhi.\n· IS migilo te in Syria gam a micimawh huh ahi Taxy hawl Alan Henning British gammikhat angawn atan leuleuna uh Video October 3, 2014 ni in khahkhia leuleu uhhi. Is migilo te in October 3, 2014 ni in Turkey tawh gamgi Kobane khuapi nasiatak in niil leuleu uha Kurdish gaalkaap te tawh nasiatak in kido uhhi. Turkey ten bel October 2 ni in gaalkaaptha tawh IS te doding thukikna angahna uhtawh kizui in Kobane khuapi kadaalpahding uhhi ci in kithawi pah ciatciat uhhi.\nPrevious: Dahna Pulakna: Mangpha Pa Thang Lian Hau\nNext: Tg. Kam Za Khai lungdam pihna\nUSA economy leh Gam leiba tawh kisai ~ DK Khup


url: =Topic: Admin is hiring! Part time projects. (Read 5396 times)


url: =Tulaai Leitung Thuthang Tuamtuam Updates May 6, 2014\n· Kaawlgam sung ah khasum kumkhat teng 20 pan atungsiah angah mikheempeuh kumpi tung ah siah piatading ci in Kawl kumpi te in May 6, 2014 ni in taangkokhia uhhi. Siah laakna tawh kisai in nam 5 kibawlkhinta cih pulaak beh uhhi.\n· US Tuipi sung tawk kawikawi campany khat in Atlantic tuipi sung ah Suai (gold) Ounces 1,000 $1.3million manding leh Nguntang pawlkhat May 6, 2014 ni in mukhia hi ci in taangko uhhi. Hih suaite peen 1857 kum a Panama pan New York khuapi manawh apai Tembaw pi kibung tungpan amuh uh ci uhhi. Hih tembaw kibutna hang in mi 425 si hi.\n· May 26-27 pan kumpi kiteelna ah aluutding Egypt gaalkaap maangpi lui Mr Si Si in meesuai kawm TV pan thugenna May 6, 2014 ni in nei a ken kumpi kangah zenzen lehbel Ukna kilaaksak Morsi party ahi Muslim Brotherhood ten mun kiukhat zong ngahnawn kenteh ci in taangkokhia hi.\n· Thailand Prime Minister Yingluck Shinawatra alangpang te in thuneihna thumanlo in ngah cihtawh thukhunpi zum ah thu abawlna pan apentheihnading in May 6, 2014 ni in a sitni tetawh Court ah na mapai seisai hi. Azenzen in amawhna akimuh leh aza pan kiheemkhia ding a amah adeih mipi te in nasia tak buaina bawlding cih ahihman in Thailand gam te masuan namtui khollo hi.\n· Ukraine gam nisuahna lam Slovyansk khuakim ah Russia deih thautawi te leh Ukraine gaalkaap te May 6, 2014 ni in nasiatak kikaap uha, Russia deih thautawi 30 si in Ukraine gaalkaap 4 si uhhi ci in thunei te in genkhia uhhi.


url: =A (6 ) VEINA ZOSIAM NASEPNA LAWHCING MAHMAH :\nDear Zomi ulehnau teng,\nAkua mapeuh thungetsakna tawh Zosiam Gopsel Medical nasepna tu in kum 6 hongcing to ta in Topan gahhoih nono akum kum in hong muhsak manin Topa tungah lungdamna lianpi iko a, thungetna leh panpihna hongnei khempeuh te tungah lungdamna lianpi kongko masa nuam hi.\nZOSIAM TUP LEH NGIMNA:\nZogam leh Kawlgam khuaneu khuata te ah Siavuan Siamah te tawh kithuah in Kha leh taksa damna puak ding.\nZOSIAM NASEPSA TE:\nTuni ciang kum 6 sungin Zosiam nasepna sungah pumpi tawh akihel mi 42 pha ta hi. Siavuan 14 , Siamah 7 , Sitni 1 leh adang Pasian nasem lasa siam te tawh cihbangin akigawm nasepna hi a, khua leh pawlpi deidan omhetlo in Pasian leh imite itna lainatna tawh amapang den Zosiam ahihi.\nA 6 VEINA ZOSIAM SUNGAH AKIHEL THEI TENG:\n1. Rev. Pau Khan Khai\n2. Pau Lun Min Thang\n3. Kam Suan Mung\n4. Sk Gin Khan Pau\n5. Rev. Lo Kap Tung Nung\n6. Dr. Cing Zeel Niang\n7. Dr. Cin Hen Thang\n8. Dr. Thawng Sian Sawn Khai\n9.Peter Pau Za Khai\n10. Thang Khan Sang\n11.Siamah Cing Van Kim\n12. Siamah Cing Lam Dim\n13. Siamah Suan Lam Ciin\n14.Lasa Cing Lian Niang\n15. Lasa Cing Don Zam\n16. Video- Vungh Za Khup\n17. Cing Don Niang\n18. Shalom Khai.\nPa Kam Suan Mung leh Pa Shalom Khai te in amau mawtaw hoih mahmah te asathau bek thun in hongpaisak uh hi.\nCENTER TE NEIHNA:\nSuangzang Center leh Heilei Center hi in Jan 12-16 ,2015 sung ahihi.\nKalaymyo ah Jan 18 ni in nai thum sung kibawl kik hi.\nCINA BAWL ZAH:\nTutung in hih atunga Center nih ah cina mi 2000 kibawl a, Kalaymyo ah cina mi 200 kibawl in agawm in cina mi 2200 tungah damna thupha kipuak khinta hi.\nZOSIAM NASEPNA HANGIN AGAH TE:\n1. Khadamna angah tampi omhi.\n2. Taksa damna ngahna dingin mi 2200 tungah nahoih kisemhi.\n3. Siavuan Siamah te cidamna tawh kisai thugenna nei den hi.\n4. Khuasung kipumkhatna ding leh siangtho nading thu kigen den hi.\n5.Pawlpi tuamtuam ten kipumkhatna nei uh hi.\n6. Kamphen kul lo in cina ten anatna gen thei uhhi.\n7.Innphual zang ah Siavuan ten zuan zaw hi.\nZATUI ZAHA SPONSOR TE:\nTutung in Suang zang khuami gamdang om teng leh Heilei khuami gamdang om teng in zatuizaha manding akisam teng hongsik uh a, akhua atui uh tungah itna leh lainatna lak uh hi. Lungdamna lian mahmah hi.\nA 7 VEINA ZOSIAM VAIDING GENBEHNA:\nA 7 veina Zosiam trip ding tawh kisai in anuai abangin thungetna kinei hi.\nAni ding: Dec 11-18,2015 sung hi ding hi.\nAmun ding : Suangsang / Ngalbual leh Tuipi hiding hi .\nCina mi 2000 peuhmah tungah damna thupha puakdingin kilunggulh hi.\nMAILAM AH AKIHEL NUAM TE :\nZosiam Gospel Medical nasep pen Zomi bup nasep ding hia, akua mapeuh akihel thei ahihi. Thungetna, Sum leh paai , tha leh ngal tawh akihel nuam khempeuh te adingin kongpi kihong den hi.\nLungdamna leh lunggulhna tawh,\nZosiam Gospel Medical Ministry.\n9/10/2016 02:36:55 am\nYou can get a lot of information and knowledge about different topics from this page. Because here i always see a lot of information and knowledge about different topics. I shall be very happy if you act upon my advice and i am sure you will get many benefits from here.


url: =Tulaai Leitung Thuthang Tuamtuam te (30 August) :: ZOMI DAILY\nposted on 30 August 2017 at 7:07 am Lomkholna: Khawmpau, News, World\nLeitungbup Khimzing kikding\nOngtungding November 15,2017@3am pawl pan November 30 ,2017@4:45pm kikaal ni 15 sung mialcipding hi ci in Vanlam leh Leitung thutuamtuam akancian NASA te in August 21 ni pan taangkokhia uhhi. NEWS WATCH33\nUSA Gam ah Tuikhang\nUSA gam Texas State Huston khuapi kuam teng ah abeisa ninih pan kipan huihp guahpi te hang in Inn le lo tampi kisia ban ah tuikhang in inn le lampi te tuumcip ahihman in mitampi tak in hamsatna lianpi tuak uhhi. Hih tuikhanna hang in misi-4 ciang kikipsak a tampi omlaaiding in thunei ten gen uhhi. Asun azan cilo in Kumpi lampan mihuh ten acimawh te huhziahziah uha naikhat sung in mi-1000 khat kiang pan huhngetna ngahden uhhi. Tuikhan kizomtoding a mencim zong omlaaiding ci in thunei ten gen uhhi. Hibang hamsatna peen USA gam ah ompakpaklo anasia pawl in gen uhhi. CNN\nLakewood Church Kihong ta\nUSA gam Texas state Huston Khuapi kim ah tuikhanna hang in Biak Inn tampi te in abiak inn te uh micimawhte bukna ding in hong in Pawlpi mite mahmah in acimawh te huh in aomlaaitak un Biak Inn lian mahmah leh Pawlpi mi atam mahmah Lakewood Church te in tuikhang ahihman in Biak Inn ah kuamah luuttheiloding ci in taangko mawk uh ahihman in nasiatak in mipi in phunsan pah ziahziah ahihman in August 29, 17 ni in hon kipan ta uhhi. ABC\nNorth Korea in US phin kik ta\nNorth Korea kumpi samtanglitlet Kim Jong Un leh US President Sam pheileen zilzial Donald Trump te Naupang kum-8 gual bang in kiphin in kikaapding zahdong akihehsuah na uh ongdaaipian cihkawmkaal August 29, 17 ni zinglam in North Korea ten Thauthang khat Japan gam kaantan in lawnkhia uhhi. Hih thu hang in Japan Pm Shinko Abe in Trump hopihpah a Trump in kiginkholna teelding kheempeuh tun Sabuai tung ah amansa in om ci leuleu hi. South Korea tenbel thuakhak sa sim uh ahihman in Meikuangthau nasiatak in kizom paisuak in lawn ziahziah uhhi.BBC\niPhone 8 kihawmkhia tading\nApple Company te in sawtkhol lo khat akigin khit uhciang ongtungding September 12,2017 ni pan kipan in iPhone8 hawmkhia tading a aman ding ahihleh $999 kiim manding ci uhhi.iPhone dangte tawh kisun phalo a pumpieupiau in amaai maan zaizawdiak ding ci uhhi.Apple\nAsia gam ah Tuikhang\nIndia gam Mumbai khuapi ah Khuapi guahzuk na hang in August 29, 17 ni in nasiatak in tuikhang a lampi pawlkhat bang tui in tuumcip ahihman in kuamah kivaakkhia theilo hi. Hih tuikhanna hang in mipi 16million bang in hamsatna tuak uhhi. Hih Khuapi guah in Nepal leh Bangladesh gam zong tuam deuhi nawkgawp a mi-500 bang si hi. BBC\nPope Francis Kawlgam ongzin ding\nRoman Catholic Biakna sung pan avanglian peen leh Leitung buppi in azahtaak mahmah ahi Pope Francis peen ongtungdng November 27-30 sung Kawlgam sung ongzinding a ongzinsung in adiak in ki itna thu genbel in ongneiding ci in Bishop Lian Khen Thang in August 29, 17 ni in Zokam tawh taangkokhia ta hi. Bishop Lian Khen\nPrsident Trump te Nupa Texas vahawh\nTexas Huston tuikhanna hang in acimawh agim atawlte tha vapia ding in US President Trump leh a Angkawi te official in August 29, 17 ni in vazin uhhi. Tulaitak in President Trump in thulian mahmah nam-4 phulkha a tuate in Election Campaign sung Russia tawh vaai, North Korea te phinna, Mikang Lungsim uangneih te leh Mivom kisimmawhna leh tuikhanna hang a mipi cihmawhna cihte ahihi.Thungetna ah phawkpih ciat ni.CNN\nPrevious: Penang ah palik kineih pasal khatin Kawlgammi numei khat bawlsia\nNext: Singapore leinuai Tunnel sungah Taxi atailaitak puakkham, Video kizaihkha\nBang hanga Jerusalem kituhna hih banga buaihuai leh nawngkaihuai hiam?


url: =ZAM Thupuak :: 29 May 2016 :: ZOMI DAILY\nZAM Thupuak :: 29 May 2016\nposted on 28 May 2016 at 2:06 pm Lomkholna: News, Newsletter, Refugee, ZAM, Zomi\nHun leh nite hong bei zelzel a, ZAM kumcin leh palaai kiteel hunding zong hong naito hiaihiai ta hi. Tua tawh kizui in April 25 ni in ZAM kum (10) cinna khawmpi vai ding leh makai kiteelna ding vai ZAM Advisors teng tawh thu kikupna kinei thei hi. Kum (10) sung tawntung a nungta Pasian in haksatna leh gentheihna a tuamtuam sungpan hong kalsuanpih in Pasian’ hehpihna mah tawh ih Zomi Kipawlna hiciang maa a suanthei ih hihi. Makai kiteelna ding tawh kisai, akisam bangbang vaipuakna hong nei dingin anuai a Election Committee mi 7 teng kiseh hi.\nRev. Dr. Cin Sian Pau (Convener) Ph: 017 329 1810\nRev. Thawng Ngaih Khup Ph: 010 264 3312\nRev. Gin Do Khup Ph: 017 369 1478\nRev. Thang Do Khen Ph: 017 611 5622\nPa Thang Za Khai Ph: 012 621 2447\nRev. Gin Khan En Ph: 017 334 1760\nRev. Dai Sim Mang Ph: 016 6157 573\nMinam itna leh veina takpi tawh hunbit a semnuam, aki piakhia nuamte hongki muak hi. Candidate akihel nuam khempeuh in atung a Committee te tungpan 01 – 31 May khakhatsung Candicate Form ki latheita hi. Theihding: Candidate alutding khempeuh Khua makai leh Pawlpi makai te theihpihna bektawh kisang dinghi.\nKumcin khawmpi & kiteelna:\nAni : 07 June 2016\nAhun : 11am – 5pm\nChief Guest: Australia pan Pu Zokhai\n(ZAM Founder) zong hongki helding hi.\nZAM Candidate lutding te theihding\n¨ Zomi kipawlna ZAM Card leh UN Card nei hiding\n¨ Khua kipawlna leh Pawlpi kician KHATBEK lutna anei mi hiding\n¨ Mangpau or Malay hoihtak a pauthei, agelh thei hiding\n¨ Akilawh thei natnanei mi hilo ding Gentehna: TB, Hepatitis B or C leh HIV cihte…\n¨ Minam veina leh deihsakna nei a, ZAM thukhun leh dante’ azui ding mi hiding\n¨ EC teelcing a ngah peuhmah hunbit in asem theipah hiding\n¨ Candidate pen Pawlpi leh Khua makaite phalna leh theihpihna bektawh kipuak theiding (Theihding: Innkuanpih neinailo “Single” hileh kideihzaw).\n¨ Ki teelna hunsungah ami pumpi mahmah aom te bek kiteel theiding\n¨ Ki teelna ah Pawlpi pan tangmi 1 leh Khua kipawlna pan tangmi 1 in mee pia theiding\n¨ Candidate khempeuh in Election Committee te tungah 01 – 31 May 2016 kikal in Pawlpi leh Khua makai te letmat thuhsa Candicate Form apkik hamtang ding\nZAM ah RHB Insurance Kilei Thei ta\n30 (Monday) May 2016 ciangin ZAM zumpi ah nai 10:00AM – 12:00AM hun sung teng RHB Insurance kilei thei ta ding hi. Ahun lap in hong pai in, a tung masa kipia masa ding hi.UN Card te uh leh sum a kisam zah hong tawi hamtang un.\n1. Mimal (Single) a lut man-RM164.30 (Sum zattheihzah RM 10,000)\n2. Innkuan (Family) a lutman – RM 206.70 (Sum zat theih zah RM 12,000) Innkuan khat ciangin tate thum leh nulehpa tawh mi 5 a pha dinga kiseh ahihi. Ta thum val na neih leh khat ciangin RM20 na behlap kul ding hi. Na lutpih ding na tate pen kum 18 nuai siah hi hamtang ding, kum 18 tungsiahte in a tuamin a lei uh kul hi.\n3. Personal Accident (PA) mimal khat ciang – RM 12.20\nKum cingh khin nasem theite peuhmah in PA zong na lei hamtang un. PA pen Accident na tuah zenzen leh na kibawlna sum bei teng lakpan RM 2,000 ciang hong sik ding hi. Sihna (or)mibatloh suakna na neih zenzen lezong huhna sum RM 23,000 ciang dong kingah thei a, siatvehna RM 2,000 hong pia ding hi. Sihna natna, liamna baina Accident cihte pen tuah hun ding kithei khol lo ahihmanin Insurance neih huai mahmah hi. PA bek kituam lei thei lo hi. PA leh GS kilei khawm thei bek hi.\nREMEDI Health Insurance te Ngimna bang hiam?\nNatna satna khat peuh tawh Refugee leh Asylum-seekers te zato a lup uh ciangin amau piak zawh loh ding sum tampi bei thei hi. Tua hun ciangin sumlepaai tawh huh in panpih ding cih penREMEDI Health Insurance te’ ngimna bulpi hi.\nUNHCR Card nei khempeuh in hih REMEDI Insurance a lei uh a kul ding hiam?\nUNHCR Card nei khempeuh in hih Insurance pen nei in lei ciat uh leh hoih pen hi. Tua dingin zong a kihanthawn den ih hihi.\nCommunity Card (ZAM, ACR, ZRC, CRC…) bek nei hilengakilei thei veve diam?\nCommunity Card bek na neih leh kilei thei lo hi. UNHCR Card na neih loh phamawh hi.\nKei pen Refugee hi ingh. Ka pasal pen cina gim ahihmanin tulaitak zato ah lum hi. Zato lupman tam lua, sum lah nei lo ka hihman un hih Insurance pen tun lei pah leng akingah diam?\nTuadan ziau hi thei lo hi. Health Insurance ih cih pen mailamah natna satna khat nei in zato tung kha zenzen lehang, tua hun ciang bek a zat ding ahihi. Tuletu a na natna (or) a beisa hun a na neihsa natna hang tawh hih Insurance lei ken la, mailam hunah kidalna dingin Health\nInsurance leizaw in. Tua ding hizaw hi. Cihnopna ah Insurance in a leite tung pan sum kaikhawm phot a, tua sum kingah zah tungtawnin huhna sumlehpaai a pia hizaw hi. Tulehtu a zat pah dingin sum kicingh nai lo kha ding hi cihnopna hi.\nNi 120 sung kingak phot cih thu tawh kisai tawm nong genbeh thei tam?\nCancer leh Lungtang natna nei te bekin ni 120 ngak kul hi. Ahizongin ngak hun ni 120 sungin tuahsiatna (Accident) khat peuh tuakin haksat luatna na neih leh a thu tawh kizuiin hong kihuh thei veve hi. Cancer leh Lungtang na losiah tuni na lei leh zingciang Zat theih pah hi.\nInpatient leh Outpatient a khiatna bang hiam?\nInpatientciangin cina gimlua zato lum cihna hi. Zato lumte Insurance in huh hi.\nOutpatient(OPD)pen a pualam pan zato kilak, ki ensak in ciahkik zel, zato lup kul se lo cihna hi. Tuate pen Insurance in huh lo hi.\n***Zato na lup zenzen leh na Insurance card leh na REMEDI Card lak masa hamtang in, Registration Fee bek na piak kul ding a, zato lup man sum bei teng nang piak kul lo pah ding hi\nZAM Khasim Thungetna\nEBC- KL Church Pastor Khup Thawn Lian’ makaihna tawh 26 May 2016 Thursday ni ZAM palaite khasim thungetna ki nei thei in Matt.7:7 ‘Ngen un nanget uh leh hong kipia ding” cih bulphuh in Hannah ih thungetna leh Isreal te makaipi a hi Siampi Eli leh Samuel te kikal ah makai te thupitna tampi hong hawmsawn thei a hih manin ki lungtai mahmah hi. Topan’ te a dingin a zah tampin hong zatsak semsem tahen.\nNgeina van tuamtuam hong tungthak\nZAM zumpi ah ih ngeina van puansilh leh nikteen tuamtuam hong tungthak hi. Alunglut peuhin amanlang inn hong en un. Hong tungthak vante: Tangciin bantom, bansau khuisa, Pasal Zopuan akang khuisa. Tualo adang aki ngahthei van te pen Zopuan Design tuamtuam, Zoniik Design tuamtuam, Puanten, Puandum, Zodial (Silk), Puanlaisan, Zokhi, Tanghciin, Khephiau, Zolukhu, Zothungkuah, Zodial cih te akipan naupang puan tuamtuam te deihzahzah omden hi.\nNa UN vai nakan nuamhiam?\nNa UN vai lunghimawh in kannop dotnop nanei hiam? UN Department tuamtuam ah lai gelhsaknop naneihleh ZAM Member Card ahing atawi te ading in pekkhatzong manngenlo in ZAM zumpan lai ki gelhsak theiden hi. UN Card hongki laksakte zong ngetkikna lai ki gelhsak theihi.\nLaibu thak ki leithei\nChristian Nuntakna ah a kisam theihhuai thute\nLaimai 231, Laigelh Daniel Kauffman, Lailet Rev. Langh Khan Thang (D.Miss), ZAM zum ah bukhat RM10\nTedim & Kawlpi sum ki khakthei\nShewkabar dawl 3 na Contact: Pa Khup 011 3343 3031\nNamdang hilo, Zomi te mawtaw ki kawmthei\nKL khuasung Contact: Thangkhek Ph: 017 365 3391\nKimat kihen na tuahkhak leh…\nZAM Card tawi te kimat kihen atuak na omkhak uhleh:\nSia Tuangpu: 016 254 4093, Sia Go Mang 018 202 1216\nCourse Zawhna Certificate La Mangngilh Ken\nA diakdiak in TB zatui nei peuh mahin Zato te hong piak zah na zawh/nek khitciang hih nu/pa in a zatui a tawp dingin nei hi cih theihpihna lai nalak mangngilh khak leh gamdang na len kuanciang na ci a dam hang xray hong ziah leh meimapawn hong dawk hamtang dinga, course zawhna lai na lahtheih kei leh a tawmpen kha 6 course TB zatui mah nanek kik kul ding hi. Tua ahihmanin pilvang in vaikhat peuhpeuh ah.\nZato napaiciang Address kisam hi\nHospital ahih keileh Clinic khatpeuhpeuh napai ciangin tulaitak na omna Address kisam tawntung ahih manin, aki gingsa in omgige in. Address cihciang in avengmin bek hilo a, inn Khan nambat, dawlbangzahna, lampimin leh pin code cihte hi a, natheih keileh na Tui Bill, Mei Bill te tungah akician in omhamtang dinghi. Na telcian kei leh tua bill te khat keng pah in.\nMat leh Hen lam buaipih teng\nNiang Lun Cing (Tuikhal), Niang Deih Vung (Tuikhal), Pau Nun Nem (Vaivet), Sian Lian Hung (Sawbua), Pau Sian Thawn (Singzung), Do Suan Nang (Phaileng), Cin Deih Lian (Kapteel), Lian Cin Khual (Anlangh).\nKap Za Thang (Valvum) leh Cing Sian Huai (Thalmual) IPR ah, Go Mun Pau (Thalmual), Cin Lian Mang (Tualzaang) leh Thawng Khan Khup (Kapteel) HUKM ah, Sut Sian Thang (Anlangh) Selayang zato ah, Sawm Lian (Buan, Thang Biak Sang (Lunmual) leh Cia Mung (Pydawtha) JPN ah..\nZOLAI SIMBU Kilei thei ta\nZogam mipil,miliante laisinna bulpi Zolai Simbu Tanlang pan Tanli dong leh namkimbu ,Zolai gualhzia -Zolai Grammar tawh a kithuah laibu hoih mahmah khat RM 30 tawh ZAM zumpan kilei thei hi.\nPhone No. Khat Hamtang Lotngah In\nOperasi aom ciangin UN tawi/tawilo tawh alom in hongki manding a, tuakhit ciangin na Phone leh na vanneih khempeuh hong laksak in, Phone Number khatpeuh na ciapteh theih keileh thong/Camp sung ah Campsung panin kuamah tawh ki thuzakna omlo in na buaicip kha ding hong kidahpih mahmah hi.\nPrevious: 21- Panglong or Pinlong Conference (ပင္လံုု ညီလာခံ) leh Zomi Kipumkhatna\nNext: Tokyo Airport ah Korea vanleng khat Engine meikang\nMalaysia Kepong ah innkhat meikanggawp in mi 3 in sihlawh ~ ZD\nItna bucing (Margarete Gawtier) Part 4\n6 Virtues and 24 Character Strengths ~ Hau Za Cin\nItaly gamsung aom Highway lei golpikhat kicim in mi tampi si


url: =Zogam dinmun etkikna :: ZOMI DAILY\nZogam dinmun etkikna\nposted on 11 May 2020 at 4:35 pm Lomkholna: News, Politics, Zomi\n1. NLD kumpi sem ZCD tawh (alliance) Tedim in tu ciangciang DC maban kizom theilo hong suak hi. A hang pen Pu LianLuai in Union ah Lai hong puaksak nuamlo ahihi. Lam khat pan en leng Pi Cing ( ASSK) in Pu LuanLuai kiangah Tedim DC Lai te Union hong tinin ci leh lem ding hi. A nih un hong gelsak semsem nuamlo uh hi leh kilawm hi.\nTua ahih leh Tedim DC maban pen Chin State CM ki laih masiah ngahlo ding maw? A kilaih zo bang hi leh Union ah ih awk lai diam? NLD zawh na mun hi leng ee ih ngah khin diam? Gelna kiciam sep huaite sep ding kisam hi.\n2. Tonzang Zato pen Chin State Myone 9 lakah lupna 25 ahi lai Tonzang bek hi. Tedim Zato lupna 100 zong van gina hetlo ci ih hih leh lupna 25 bek apha Tonzang bel gen vetloh hi. Zato lam vaisai Pu Pau Lun in gelna limci hong neih ding kisam hi.\n3.Tedim Sangpi pen ih muhtek ahihi. Siat cih takin sia hi. Myone dangte in Univ. College, GTI, Nursing sang thak lamlam uha, ih Tedim sang innpi en puah zolo hi hang. Union huhna maw? India huhna? Laitin ciang hilo in phutphut ding kisam mahmah hi.\n4. Tonzang ah Pi Cing hong pailai in Khuanu khuapa te in ko kisil na ding tui mahmah zong om kei acih teh Tui piak ding gela, tun tui bul ding amun ki zongzong lai hi. Tedim tui nek ding VP in gelpih aa, ahih hangin thu nennen alung khamhuai natam mahmah mawk hi.\n5. Tedim Mahadatline vai ahih leh MOU ciang ki tungta hi. Gamdang vai ahih manin hong khawlkik ding leh hong ziakai khathei ding hi. Union sum tawh hong sepsak mengmeng le uh e? Tonzang ading bel Tedim khit ci toto lai hi ven. !\n6. Myo behlap ding vaite ei lam hong daicip phot hi. Thu neite in hong deihsak lo maw? En kan zolo maw? Ei ki haza den maw? Ohsuh behlap ding vai Pu Kam Lianin thu gen ngeia tu ciangciang lem thei nailo hi.\n7. Vanleng tual, College, Bus Station, Bazar, Trade Road, gamgi vai, Gullu mual, lennupa, etc hite alung hi mawh MP kisam mahmah a, asem zo ding MP zong kideih hi.\n1. ZCD te thu sun limlim NLD ten hong nawl khin maw?\n2. Ei lampan ki maiet siamlo maw?\n3. Gelna kician neilo maw?\n4. Khantoh na ding sang thukhunpi leh Federal tawh buai zaw ih hi hiam?\n5. Federal ih cih kawmkawm in khantohna lam zong sawk zek leng ee?\n6. Zomi makaite in mipi te koiciang ah hongtun ta?\n7. 2020-2025 sungteng hi danmah in kalsuan lai zen ding maw? Penglam\nPrevious: Nopsakna tawh khansau nading Nute ~ Rev. Hen Khan Go\nNext: Na lau ngei nai hiam? ~ Evan. Suangh Dal\n75th D Day Landing – 6th June (They will never grow old)


url: =ZAM Thupuak :: 04 December 2016 :: ZOMI DAILY\nposted on 4 December 2016 at 4:13 pm Lomkholna: Malaysia, News, Refugee, ZAM, Zomi\nZomi Nam Ni mapankhop ding zotna leh theihsakna :: Malaysia a om Zomi ten kumsim a i bawl den i minam ni sawtlo in hong tung ding hita hi. Abeisa kumte mah bangin tu kum zong thupi tak leh picing takin bawl theihna dingin 14 November 2016 in ZAM zumpi ah kimuhkhopna kinei hi. Tu kum zong nopci tak leh picing tak a ih bawl zawhna sum leh pai tampi hongki samding ahih manin muanna leh lametna lianpi tawh Zomi Nam Ni Committee in anuai a bangin ma i pankhopding kong zawn uh hi.\nSecretary(2) Rev. Suan Cin Hau 011 1447 1981\nV-President Rev. Thang Za Cin 012 6110 046\nAssist:Treasurer Tg. Thang Lam Cin 017 379 1327\n1. Zomi Nam Ni a dingin sum leh paai tampi mah kisam a I pankhot ngeina bangmah in tutung zong Khua ki pawlnate panin RM 200 leh biakna Pawlpite panin RM300 tawh mapang khawm ding in I kizawn hi.\n2. I minam pi ni ciang in Pu Lengtong Pauno, Sm San Nuam leh Idol 2014, 2015, 2016 Top 3 ciang a ngahte in la hong sa ziahziah ding uh hi.\n3. I minam geina laam tuamtuam te zong ki laam ziahziah ding hi.\n4. Chief Guest Dr. James Suan Za Dongh kisam ding hi.\n5. I minam ni muakna I neih den ahi Zomi Cup(Tukpeng) leh Zomi Cup(Volley Ball) zong nasia tak in kibawl ding hi.\nZOMI CUP – 2017\nA (7) veina Zomi Cup pen hongtung ding January 28 pan Februa -ry 2 kikal in kibawl ding hi. Tukum in Zomi Cup ah Tukpeng leh Volley Ball namnih kibawl ding hi. Kumsimin Zomi Cup kibawl zel a, khang no tampitak I kihel zel hi. Tukum 2017 I Zomi Cup pen nidang tawh kibangloin kibawl ding hi. Zomite sungah siamna tuamtuam nei tam pi I om a, tua bangmah in tukpeng kimawl siam zong tampi I nei hi. Ahi zongin I siamna leh I ukna a nuntakpi taktak I tamnai hetkei hi. Tukum Zomi Cup ah Myanmar National League a kimawl Chin United FC team I Vice President ahi Sia Do Khan Khup leh alawmte zong hong kihel ding uh a, siamna nei takpite zong hih a siamna tawh kivak in a khuasak zawh nading kigel khawm ding hi. Zomi khangthak te a dingin siamna leh ukna tawh nuntak khuasak theih nangin lampi khat kihong cih theih ahihi.\nZomi Cup (Volley Ball) pen Kampung Pandan Sport Complex ah January 16-17 ni in kimawl ding in kigel hi. A lunglut team te in January 6, 2016 ni ma in minsazian leh passort size photo piak kim ding ahihi. Zomi Cup Volley Ball a kidem nuamte adingin lut man RM 400 leh Deposit RM 100 hi ding hi.\nZomi Cup tukpeng kimawl nading pen Astaka Sport Complex PJ(Phucil leh Nantal tualpi) ah kimawl ding hi. Zomi Cup tukpeng a kimawl ding te in lutman pen RM 800 leh Deposit RM 400 hi ding hi. Tukepng kimawl ding te’n minsazian, ZAM Card No. leh passport size photo te January 6 ni a nunung pen kipia thei ding hi.\nZomi Cup a ding min sazian hong pia sa khua te\n(1) Saizang, (2) Vanglai.\nZSM kumcin ah Sapna\nZSM kumcin meeting ding pen December 07, 2016 (Wednesday) ni in ZAM hall ah kibawl ding a, zingsang nai 10:30 – 11:40 kikal ann nek khopna kinei ding a,12:00 lian in hun kipan ding hi. Tuani mah in 2017 a ding ZSM laibu te zong kihawm khia pah ding hi. Zomi pih a kua maciat nong kihel kim nangun itna tawh kong zawn uh hi.\nKawlgam,Vaigam, tuipigal leh gam tuamtuam pan Malaysia ah hong zin Zomi makai te’n Zomi zumpi a hi Zomi Association of Malaysia (ZAM) zum ah nong hawh/pha hamtang na dingun itna lianpi tawh kong zawn uh hi.\nZAM member I cihpen ZAM Card bawl ngei cihbek hi lo in UN card neihkhit hang a renew/hingsak dente member hiden cihna hi. Refugee na kicih sam hang UN Card na neih naikei leh UN ten kami hong ci tuanlo hi. Tua a hih manin Zomi na hih leh ZAM card bawl in. Amau panpih na kisapnai kei leh huh zaw phot in.\nUN ZUM KIKHAK DING\nDecember 9 (Friday) ni UNHCR zumpi kikhak ding cih CLU(Community Liaison Unit) pan zaksakna hong gen khia uh hi. Tua ahih manin December 9 ni UNHCR card a bei ding te December 8 ni-in UNHCR zum ah pai in na card uh na renew sak un.\nGRAB CAR TAWH ZAM ZUM PAIDAN DING\nZAM zum nahawh nop leh baihlua ta! ZAM zum address na theih kei leh GRABCAR na sapciang DROP OFF a cihna mun ah ZOMI nagelh khit phetin Zomi Association of Malaysia hong suak pah ding a, na ut hunhun in na Grabcar hawlpa sam lecin lungmuanhuai takin hong kha ziau ding hi.\nMalaysia a om Bank khempeuh pen a system uh akilaih na tawh kizui in tu laitak aa natawi Bank Card pen card a thak laih kul ahih manin natawi card te Bank tawh kizui in na card bawlna mun mah ah a manlang in na card va laih sak in. CIMB card tawite ading ahih leh December 20 ma na laih khak kei leh kizangh thei nawn lo ding hi.\nSVP team te interview napan a card kipia kik nawnlo na theih uh leh Asylum Access zumte makaihna pan sitni te tawh pang khawmin UN nangah kik theih nading hong geelpih/vai hong hawmpih ding ahihmanin ZAM zumah hih lai namuh phetin nong zaksakpah nangin deihsakna lianpi tawh kong tangko uhhi. Asylum Access te kiang ah utbangin kipai thei loin appointment lak phot kul ahih manin UN pan lai na ngah phetun nalai teng tawh hong paipah un. Appointment date ma kal khat a kisap in nong paipat a leh sitnite in buaipih man nawnlo ding hi.\nKawlgam ah Rakhai kala i cih te leh kawlte kinak buai na hangin Malaysia hong lawh khak ding ki lipkhap mah mah a hihmanin vaksuk vaktohna ah pilvang tak a i om theih nang i kitheisak hi. Malay gammite mahmah in zong kawl gam Embassy mai ah lungphona nei uhhi. Thusit na khat peuh natuah leh ZOMI nahihna ZAM card leh Palai te phone No. te limtak kem in.\nZAM zumpi ah nisim zumhon hunsung khempeuh in RHB Insurance kilei thei hi. Hih Health Insurance pen a deih khempeuh in kilei theilo a, UN Card neite bekin lei thei hi cih mangngilh kei ni. Insurance leina dingin UN card copy, omna inn address cihte kisam ham tang hi. UN card a nei zongin kum (60) val sate in kilei theilo ding hi. Nu leh Pa in Insurance card neih khit ciang a suak pan naupang te pen Insurance kibawl sak thei nawnlo a, a Nu leh a Pa I card renew ciangin kigawm thei pan hi.\nChurch Management tawh kisai thusinna\nRev.Dr JM PAUPU tawh “Church Management” bul phuh in Pastor thusinna ki nei ding hi.\nAni: 5-6December 2016\nAmun: Zomi Christian Ass -embly\nAdd: No.77-1, Jalan 1/91 Taman Shamelin Parkasa, Cheras.\nMalaysia a om Zomi Pastor khempeuh Jesuh mintawh ih ki zawn hi. (ZCMC)\n1. Factory wash plastik\nAmun – bukit beruntung, rawang\nNasep hun – 8:00am –10:00pm\nKhasum – Basic + Overtime 1936RM\nUN card nei hi ding hi. Kha khat ni 26 sung sem ding, Omna pia, ann pia lo.\n2. Tzu-Chi SIKHAN AH NASEM DING KIDEIH\nTZU-CHI sikhan ah mangpau pan zopau leh kawlpau in kamlet thei ding mikhat kideih hi.\nNasep hun ni khat nai (10) Omna pialo, ann vak, Kal khat khat vei off. Numei/Pasal (4) kideih. Khasum RM 1350-1400\nNasep tawh kisai Contact : Sia Khuppi –016 3838 014\nNA LAI HONG LA IN\nLian Sian Thang lai ngah ding ZAM ah hong tung a hih manin a manlang in hong la in.\n1. Vung Boih 11. Dim Ngaih Lian\n2. Kai kham Mang 12. Steven Thang Sian Van\n3. Dim Lun Siam 13. Michael\n4. Ning Khan Cing 14. Niang Deih Lun\n5. Cing Za Nem 15. Hau Suan Piang\n6. Mang Sian Thang 16. Jam Kho Tong\n7. Hau Lian Thang 17. Niang Gel Lun\n8. Mang Pi 18. Thang Sian Sang\n9. Cing Sian Len 19.Cing Sian Zuun\n1. Kam Ngaih Cing (Pimpih) Sugai Way palik zum pan kitan khia\n2. Vena (Ngente) Serdang pan kitan khia\n1. Tuang Puu (Anlangh) Pudu Clinic\n2. Pau Lam Kim (Tuimang) GHKL\n3. Thang Khan Dim (Pimpih) Sunggaibuloh\n4. Thang Sian Tuang (Haupi) IPR\n5. Tual Hen Pau (Mualpi) HUKM\n6. Pau Suan Kim (Suangzang) HUKM\n1. Go Za Thang(Tuicilh) – 50RM\nZAM zum leh thupuak a ding panpihna hongpia Zomi u le nau, Khua kipawlna leh biakna pawlpi khempeuh tung ah\ngenzawhloh lungdamna lianpi ZAM pan kong tangko uh hi. Topa Zomi te thupha a hiden dingin hong siam ta hen.\nZYA BUILDING A DING\n1. Anlangh Khua kipawlna-Malaysia -200 RM\nPrevious: Taiwan President in Trump ahopih manin China ah thangpai ~ TK Lian\nNext: Pope Francis leh AirAsia Company neipa kimuhkhopna neita ~ ZD


url: =Laithiangtho (Kumpite Niina 11-12) ~ Thu Tatuam (Siyin News)\nLaithiangtho (Kumpite Niina 11-12)\nTuesday, July 07, 2015 Laithiangtho Dokna No comments\n1. Athaliah in akuate that lumh ziam?\nc. Kumpipa innkuanpuite\n2. Josh sia akua in suataak ziam?\n3. Josh kumhbangza sung kiseal ziam?\na. Kumh 7\nb. Kumh 6\nc. Kumh 9\n4. Joash kumpi asua natu ahanciampi sia akua ziam?\n5. Athaliah koisungah ki thatlum ziam?\na. Biakinnpi sung\nc. Siphu kongpi\n6. Joash sia kumh bangza aphak ciang kumpi suak ziam?\n7. Joash in kumh bangza sung kumpi seam ziam?\n8. Joash na banghang ii Biakinnpi pua ziam?\na. Thiampipa in sawl\nb. Thiampitena pua ngawl\nc. A uliante sawl\n9. Banghang Joash na Biakinn vai sum sazian nei ngawl ziam?\na. Sazian tam lei\nb. A sum le vanh tam lei\nc. A seamte thuman\n10. ___ in Jerusalem asim sawm ciang Joash letsong pia hi.\n11. Joash ii piak letsong sia koisung pan ziam?\na. Ama ii neisa\nb. Biakinnpi le kumpi inn khamhte\nc. Shia khonna pan angaate\n12. Joash sia akuate ii thalup in thi ziam?\na. Athaliah mealheakte\nb. A uliante\nc. Ngalnguk simte\nKumpite Niina 11\nJudahte ii Kumpinu Athaliah\n(2Khang tangthu 22:10-23:15)\n1Kumpipa Ahaziah ii nu Athaliah in a tapa ii kisuamlupna a zaak po ciang kumpipa innkuan pui theampo thalup natu thu pia hi. 2Ahaziah ii tapa Joash bekma suakta hi. Ama sia a dangte taw kithatlum dektak a, ahihang a ni Jehosheba in suatak hi, tua nu sia Kumpi Jehoram ii tanu hi a, Ahaziah ii suapui seal ahi hi. Ama in Joash sia a keam nu taw la in biakinnpi sung doituam sungah koi hi. Athaliah ii mu natu pan seal a, tabangin ama kithat ngawl hi. 3Kum luk sung Jehosheba in patangno sia biakinn sungah Athaliah ii Kumpinu a sep sung theampo phual hi.\n4Ahihang a kum sali na ciangin thiampi Jehoiada in kumpipa a cingte le kumpi inn a cingte ii uliante Biakinn ah samin, ama ii ngealna bang a ngamtat nop natu kiciamna taw thukimna vawt hi. Ama in Kumpipa Ahaziah ii tapa Joash amate lak hi, 5taciang hi thupiakna teng pia hi: “Sabbath ni in tavuan la tu in nong pai uh ciang, no sung pan see thum sua see khat in kumpi inn cing tu nu hi; 6a dang see thum sua see khat sia Sur Kongpi cingin om tu nu hi, taciang a om lai see thum sua see khatte inn kongpi ah kong cingte nung pan cing sawn tu nu hi. 7Sabbath ni a tavuan nei ngawl a om pawl nii te sia kumpipa cing tu in Biakinnpi ah a cingin om tu nu hi. 8Kumpipa Joash sia noma in namsau daw sa in cing tu a, ama ii paina theampo ah ama ompui tu nu hi. No ii nai ah hong pai khat po a om le thatlum tu nu hi,” ci hi.\n9Uliante in Jehoiada ii hil bangin ni a, ngalkapte ama kungah paipui hi— Sabbath ni a tavuan nei ngawlte le tavuan neite paipui uh hi. 10Ama in uliante sia David ii neisa, Biakinnpi sungah a kikoi tei le lum te, kumpipa cin natu in pia a, 11taciang ama in kumpipa cing tu in ngalkapte sia a namsau daw sa in Biakinn mai kiimkot ah koi hi. 12Tua zawkciang Jehoiada in Joash pusua pui in, kumpi lukhu a lu tungah koi a, kumpite ii zak tu thukham laibu bu khat Joash pia hi. Tua zawkciang Joash sia sathau noai in kumpipa hi ci in taangko uh hi. Mipite in a khut uh beang uh a, “Kumpipa a khan sau tahen!” ci uh hi.\n13Kumpinu Athaliah in a cing ngalkapte le mipite ii awsa za in, Biakinnpi ah manlang in pai hi. Tua munah mihingte kikhawm uh hi. 14Taangh ngeina om bangin kumpipa thak sia Biakinnpi tumna khuampi kingualte mai ah dingin kumpinu in mu hi. Ama sia uliante le lemle tumte le mipite in kiim uum uh a, a vekpi in lungdam takin au in, lemle tum uh hi. Athaliah in a puansilh baltham in, “Hong leeheak hi! Hong leeheak hi!” ci in au hi. *\n15Jehoiada in Athaliah sia Biakinnpi huang sungah a kithalup tu oai ngawl ahikom ama in ngalkap maangte munah: “A ngual a ngualin a cingte kilaklaw panin ama la in paipui vun, ama suatak a sawm papo that vun,” ci in thupia hi. 16Amate in Athaliah manin, kumpi inn ah paipui uh a, tua mun Siphu Kongpi ah ama thatlum uh hi.\nJehoiada ii Ngampua kikna\n(2Khang tangthu 23:16-21)\n17Thiampi Jehoiada in Kumpipa Joash le mipite, TOPA ii mihingte a sua natu in TOPA taw thuciamna vawt sak hi; ama in kumpipa le mipite kilaklaw ah zongh thuciamna vawt sak hi. 18Tua zawkciang mipite in Baal ii biakinn ah pai uh a, biakinn baltham uh hi; amate in biaktaute le milimte saat tham uh a, taciang Baal ii thiampi Mattan sia biaktau ii mai ah thatlum hi.\nJehoiada in Biakinn ah a cingte koi in, 19tua zawkciang ama sia ngalkap maangte, kumpipa a cing ngalkapte, le kumpi inn a cingte taw kumpipa sia Biakinnpi pan kumpi inn ah paipui uh a, mihonpite in zui uh hi. Joash in A Cingte Kongpi panin tumin, kumpi tokhum tungah ama ii mun hong la hi. 20Mipi theampo sia lungdam uh a, kumpi inn sungah Athaliah zongh kithat zo ahikom khuapi sung sia ngam daai in om uh hi.\n21Joash sia kum sali a phak laitakin Judahte kumpipa suak hi.\nKumpite Niina 12\nJudah Kumpipa Joash\n(2Khang tangthu 24:1-16)\n1Israel ah Jehu Kumpipa a maan zawk a kum salina ciang Joash sia Judahte ii kumpipa suakin, ama in Jerusalem panin kum sawmli sung uk hi. A nu sia Beersheba khua panin Zibiah ahi hi. 2A khan tawntung ama in TOPA ii dik sak tu bebek in ngamta hi, banghang ziam cile Jehoiada thiampipa in ama hil hi. 3Ahitazong doai biakna munte kisusia ngawl a, taciang mihingte in sangaw biakpiakna le ngim namtui halna te tua munah vawt tan lai uh hi.\n4Joash in thiampite sam a, Biakinnpi sungah sangaw biakpiakna tungtaang sum a kipiate ahizong, hun maan a sangaw biakpiakna tung pan sumte ahizong amate tungah a thin zawna taw piakte ahizong, tua sumte a top natu in thu pia hi. * 5Thiampi sim in ama ii sep sak mite tung pan a nga uh sumte sia tavuan a laak natu le a kisamh bangin Biakinnpi pua natu a kizak natu in thu pia hi.\n6Ahihang Joash ii maan zawk a kum kul le kum thum dong sia thiampite in Biakinnpi puana khat zongh nei ngawl uh hi. 7Tua ahikom ama in Jehoiada le a dang thiampite samin dongh hi, “Banghangin Biakinnpi pua ngawl nu ziam? Tu pan kipan sum na saan uh te noma keam nawn ngawlin Biakinnpi pua natu in hong aap tu nu hi,” ci hi. 8Thiampite lungkim uh a, Biakinnpi amate ii pua a kul ngawl tu zongh thukim uh hi.\n9Tua zawkciang Jehoiada in thingkuang khat la in, a sitna tungah a hawng khat vut hi, taciang a thingkuang sia biaktau ii kung, Biakinnpi sung in tumna ziat sangah koi hi. Tumna munah tavuan a nei thiampi sia in biakpiakna a piate ii sum theampo thingkuang sungah koi hi. 10Thingkuang sungah sum tam a om ciang kumpipa ii thuzeakpa le Thiampi saang pa hong pai in, ngun teng a tui thap sak zawkciang khai tee uh hi. 11A pha za tatak a kiteptee zawkciang Biakinnpi sung naseamte ii a ukpa tungah a ngunte aap in, tua pa in lettamate, inn sate, 12uksuang ciangte, suang at te pia in, thing at le suangte inn pua natu in a kisamh thing at le suangte theampo lei a, a dang zak tu theampo pia uh hi. 13Ahizong a sumte sung panin ngun hai vawt natu kuangte, lemle te, tua ahibale mei-inn taw kisai vanhzakte, tua ahibale ngun le kham taw a kivawt vanh te leina in kizangh ngawl hi. 14Tua sumte sia naseamte thaman le biakinn puana sung a kizangh vanhte leina bekin kizangh hi. 15Tua nasep taw kisai in a ukte sia thumaan takpi ahikom tua sumte tungtaang ah sazian koi kul ngawl hi. * 16Khialphel biakpiakna sum le mawna atu piak sumte sia thingkuang sungah kikoi ngawl hi; tuate sia thiampite neisa ahi hi. *\n17Tua hunin, Syriate ii Kumpipa Hazael in Gath khuapi sim in zo hi; tua zawkciang ama in Jerusalem sim tu sawm hi. 18Judahte Kumpipa Joash in ama ii mai ah a maang Jehoshaphat, Jehoram, le Ahaziah te ii TOPA tungah a aap sa uh piakkhiatnate sia ama ii piakkhiatna taw ngawmin, Biakinnpi sung le kumpi inn sungah kham theampo taw kop in Kumpipa Hazael letsongin a piak ciang, tua kumpipa in a ngalkapte Jerusalem panin leidang zot pui hi.\n19Kumpipa Joash ii a sep a vawt a dang theampo sia Judah Kumpite Tangthu sungah kikhum hi.\n20-21Kumpipa Joash ii uliante in ama thalup sawm uh a, tuate sung pan nii, Shimeath ii tapa Jozacar le Shomer ii tapa Jehozabad in Jerusalem nisuana sangah lei kihuhna mun Silia pai sukna lampi tungah a kisa inn sia sungah thatlum uh hi. Joash sia David ii Khuapi sung kumpi thaan ah kiphum a, a tapa Amaziah in a kumpipa za laih hi.


url: =Kraak FM <'+++<: (TOP 2012) Kraak e os Destaques 2012-Top EPs/Mini-Álbuns\n(TOP 2012) Kraak e os Destaques 2012-Top EPs/Mini-Álbuns\nApós a divulgação dos álbuns que mais me agradaram este ano, informo que este ano, devido aos poucos concertos a que assisti, não haverá Top Concertos '12. Sendo assim, é altura para divulgar a lista dos EPs/Mini-Álbuns que mais me conquistaram durante este ano de 2012.\nSegue-se então a lista dos 10 mais interessantes EPs/Mini-Álbuns de 2012, na minha opinião.\n10. Frightened Rabbit, 'State Hospital'\n09. Dum Dum Girls, 'End of Daze'\n08. Woodkid, 'Run Boy Run'\n07. Summer Camp, 'Always'\n06. The 1975, 'Sex'\n05. Allah-Las, 'Tell Me (What's on Your Mind)'\n04. Ty Segall & White Fence, 'Hair'\n03. oOoOO, 'Our Loving Is Hurting Us'\n02. Post War Years, 'The Bell'\n01. Pegase, 'Without Reasons'\n.:: Tops antigos neste blog: 1. Top '05, #3; 2. Top '05, #2; 3. Top '05; 4. Top '06, #3; 5. Top '06, #2; 6. Top '06; 7. Top '07; 8. Top '08; 9. Top '09; 10. Top '10; 11. Top '11-Resumo; 12. Top Álbuns '12-1ª Parte, 13. Top Álbuns '12-2ª Parte; 14. Top Álbuns '12-3ª Parte.\nLabels: Allah-Las, Dum Dum Girls, Frightened Rabbit, oOoOO, Pegase, Post War Years, Summer Camp, The 1975, Top '12, Top EPs, Ty Segall, White Fence, Woodkid


url: =Thuthak tomkim ~ The Tedim Post (02 July) :: ZOMI DAILY\nposted on 2 July 2020 at 10:45 pm Lomkholna: Myanmar, News, TedimPost, Zomi\nNews In Brief Thuthak tomkim ~ The Tedim Post (02 July)\nChin State kumpi vaihawmna tawh Hakha Khuapi, Myothit veng ah a sanna Pi 75’, a zaina Pi 14’ apha Independence Statue Suangkhuam phuhna kinei hi. Chin State Municipal budget MMK 60 Million tawh akisep laitak ci hi.\nChin State, Hakha Khuapi ah inn mun thak Acres 676 hawn khiatna nei uh hi. Pi 100’x100’ mun hoih te Tein 150 tawh zuak uh ci hi.\nKachin State, Hpakan Township, Waika Khua a Suang manpha khuk tawhna leisaite kicipna hangin misi luang 125 bang kimu ta a, mi 200 kim bang si dingin ki ummawh hi.\nKha khat sungin Dollar sum 3% bang kiam suk a, July 1 ni-in sumkhek 1$ = 1360 Kyats dongah kia suk hi.\nNLD party in 2020 kiteelpi ah kuanglui dingte a teel uh ciangin mimal enlo in party zumpi pan thukhun om bangin stage 3 kantan in teel ding ci-in gen uh hi.\n2020 kiteelpi ah gampua a om Myanmar gammi ten vote a piak theihna dingin Union Election Commission (UEC) te lamlahna bangin hoihtak ka panpih ding uh hi ci-in Singapore leh Japan gam a Myanmar Embassy zum pan thunei ten genkhia uh hi.\n2020 Kiteelpi hunah mipite in suakta tak a mee(vote) piak theih nang gal kikap/kidonate khawl bawl phot dingin Kachin State People’s Party in ngetna thusuah bawl hi.\nChina(Sen) gamah Leitung bup akilawh thei ding nattun pulnatna thak khat China(Sen)mipil ten mu khia uh hi. Hih natna pen vok tungpan akimu hi a mihing tungah zong kilawh kawikawi thei ding ahihman in mipilte patau mahmah uh ci hi.\nBangladesh Defence Minister Abdullah Al Mohsin Chowdhury Covid-19 natna hangin si hi. Tulaitak Bangladesh gamah Covid-19 natna nei 153,277, natna hangin a si 1926 phata uh hi.\nIran gam in USA te kumpi pa Donald Trump mattheihna dingin Leitung bup a Palik kipawlna lian pen ahi INTERPOL tungah huhna ngen a, INTERPOL in nial hi.\nMore: Tedim khuapi ah First Private Bank ki hongta ~ Tedim Post\nRussia Kumpi Putin in 2036 kum dong kumpi sem ding ci hi. A sep theih nading thukhun kipsakna athukim mee(vote) khia 77.9%, athukimlo 21% pha hi. Prime minister leh President kum 20 val sem khin a, tulaitak Kum 67 pha in akum 83 dong kumpi semto suak ding ahi hi. Source : 7day news, Eleven Media, Myanmar Times, Taungzalat Times.\nPrevious: Lai Siangtho sung nambat tentuahna\nNext: Covid-19 leh Zomi te khamuanna ~ Neng Za Khup